Kannada-LLM-Labs/Wikipedia-Kn huggingface dataset:
ಬಿಸಿಲು

ಬಿಸಿಲು ಎಂದರೆ ಸೂರ್ಯನು ಹೊರಸೂಸಿದ ವಿದ್ಯುತ್ಕಾಂತೀಯ ವಿಕಿರಣದ ಒಂದು ಭಾಗ, ವಿಶೇಷವಾಗಿ ಅತಿಗೆಂಪು, ಗೋಚರ ಮತ್ತು ನೇರಳಾತೀತ ಬೆಳಕು. ಭೂಮಿಯ ಮೇಲೆ, ಬಿಸಿಲು ವಾತಾವರಣದ ಮೂಲಕ ಸೋಸಲ್ಪಡುತ್ತದೆ, ಮತ್ತು ಸೂರ್ಯನು ದಿಗಂತದ ಮೇಲಿದ್ದಾಗ ಸೂರ್ಯಪ್ರಕಾಶವಾಗಿ ಪ್ರಕಟವಾಗುತ್ತದೆ. ನೇರ ಸೌರ ವಿಕಿರಣವು ಮೋಡಗಳಿಂದ ಪ್ರತಿಬಂಧಗೊಳ್ಳದಿದ್ದಾಗ, ಅದು ಬಿಸಿಲಾಗಿ ಅನುಭವಿಸಲ್ಪಡುತ್ತದೆ. ಬಿಸಿಲು ಎಂದರೆ ಪ್ರಕಾಶಮಾನ ಬೆಳಕು ಮತ್ತು ವಿಕಿರಣ ಶಾಖದ ಸಂಯೋಜನೆ. ಮೋಡಗಳು ಇದನ್ನು ಪ್ರತಿಬಂಧಿಸಿದಾಗ ಅಥವಾ ಇದು ಇತರ ವಸ್ತುಗಳಿಂದ ಪ್ರತಿಫಲಿತವಾದಾಗ ಚದುರಿದ ಬೆಳಕಾಗಿ ಅನುಭವಿಸಲ್ಪಡುತ್ತದೆ. ಒಂದು ಪ್ರದೇಶವು ಸೂರ್ಯನಿಂದ ಚದರ ಮೀಟರ್‍ಗೆ ಕನಿಷ್ಠಪಕ್ಷ ೧೨೦ ವಾಟ್ ನೇರ ಉಜ್ಜ್ವಲತೆಯನ್ನು ಪಡೆಯುವ ಸಂಚಿತ ಸಮಯ ಎಂಬ ಅರ್ಥಸೂಚಿಸಲು ಬಿಸಿಲಿನ ಅವಧಿ ಪದವನ್ನು ವಿಶ್ವ ಪವನಶಾಸ್ತ್ರ ಸಂಸ್ಥೆಯು ಬಳಸುತ್ತದೆ.

ಬಿಸಿಲಿನಲ್ಲಿನ ನೇರಳಾತೀತ ವಿಕಿರಣವು ಸಕಾರಾತ್ಮಕ ಮತ್ತು ನಕಾರಾತ್ಮಕ ಆರೋಗ್ಯ ಪರಿಣಾಮಗಳನ್ನು ಹೊಂದಿದೆ, ಏಕೆಂದರೆ ಇದು ವಿಟಮಿನ್ ಡಿಥ್ರೀ ಮತ್ತು ಒಂದು ವಿಕೃತಿಕಾರಿಯ ಪ್ರಧಾನ ಮೂಲವಾಗಿದೆ. ಸೂರ್ಯನ ಮೇಲ್ಮೈಯಿಂದ ಭೂಮಿಯನ್ನು ತಲುಪಲು ಬಿಸಿಲು ಸುಮಾರು ೮.೩ ನಿಮಿಷ ತೆಗೆದುಕೊಳ್ಳುತ್ತದೆ. ಸೂರ್ಯನ ಕೇಂದ್ರದಿಂದ ಆರಂಭಗೊಳ್ಳುವ ಮತ್ತು ಆವೇಶಹೊಂದಿದ ಕಣವು ಎದುರಾದ ಪ್ರತಿ ಬಾರಿಯೂ ದಿಕ್ಕು ಬದಲಾಯಿಸುವ ಒಂದು ಫ಼ೋಟಾನ್ ಮೇಲ್ಮೈ ಮುಟ್ಟಲು ೧೦,೦೦೦ ರಿಂದ ೧೭೦,೦೦೦ ವರ್ಷಗಳು ತೆಗೆದುಕೊಳ್ಳುವುದು. ಸಸ್ಯಗಳು ಮತ್ತು ಇತರ ಸ್ವಪೋಷಕ ಜೀವಿಗಳು ಬೆಳಕಿನ ಶಕ್ತಿಯನ್ನು ಜೀವಿಗಳ ಚಟುವಟಿಕೆಗಳಿಗೆ ಬಲ ಒದಗಿಸಲು ಬಳಸಲ್ಪಡಬಹುದಾದ ರಾಸಾಯನಿಕ ಶಕ್ತಿಯಾಗಿ ಪರಿವರ್ತಿಸಲು ಬಳಸುವ ಪ್ರಕ್ರಿಯೆಯಾದ ದ್ಯುತಿಸಂಶ್ಲೇಷಣೆಯಲ್ಲಿ ಬಿಸಿಲು ಒಂದು ಮುಖ್ಯ ಅಂಶವಾಗಿದೆ.

ಸೂರ್ಯನ ವಿಕಿರಣದ ವರ್ಣಪಟಲವು ಕೃಷ್ಣಕಾಯದ ವರ್ಣಪಟಲಕ್ಕೆ ಹತ್ತಿರವಾಗಿದೆ ಮತ್ತು ಸುಮಾರು ೫,೮೦೦ ಕೆಲ್ವಿನ್‍ನಷ್ಟು ಉಷ್ಣಾಂಶ ಹೊಂದಿದೆ. ಸೂರ್ಯವು ವಿದ್ಯುತ್ಕಾಂತೀಯ ವರ್ಣಪಟಲದ ಬಹುತೇಕ ಉದ್ದಕ್ಕೆ ವಿದ್ಯುತ್ಕಾಂತೀಯ ವಿಕಿರಣವನ್ನು ಹೊರಸೂಸುತ್ತದೆ. ಬೀಜಸಮ್ಮಿಳನ ಪ್ರಕ್ರಿಯೆಯ ಪರಿಣಾಮವಾಗಿ ಸೂರ್ಯವು ಗಾಮಾ ಕಿರಣಗಳನ್ನು ಉತ್ಪತ್ತಿ ಮಾಡುತ್ತದಾದರೂ, ಆಂತರಿಕ ಹೀರಿಕೆ ಮತ್ತು ಉಷ್ಣ ಪ್ರಕ್ರಿಯೆಯು ಅವು ಸೂರ್ಯನ ಮೇಲ್ಮೈಯನ್ನು ತಲುಪುವಷ್ಟರಲ್ಲಿ ಈ ಅತಿ ಹೆಚ್ಚು ಶಕ್ತಿಯ ಫ಼ೋಟಾನ್‍ಗಳನ್ನು ಕಡಿಮೆ ಶಕ್ತಿಯ ಫ಼ೋಟಾನ್‍ಗಳಾಗಿ ಪರಿವರ್ತಿಸುತ್ತವೆ ಮತ್ತು ಅವು ಬಾಹ್ಯಾಕಾಶದಲ್ಲಿ ಹೊರಸೂಸಲ್ಪಡುತ್ತವೆ.

ಉಲ್ಲೇಖಗಳು

ಸೌರ ಶಕ್ತಿ
ಅನುಷ್ಕಾ ಶರ್ಮಾ

ಅನುಷ್ಕಾ ಶರ್ಮಾ (ಜನನ 1 ಮೇ 1988) ಒಬ್ಬ ಭಾರತೀಯ ನಟಿ ಮತ್ತು ಚಲನಚಿತ್ರ ನಿರ್ಮಾಪಕಿ. ಅವರು ಹಿಂದಿ ಚಲನಚಿತ್ರಗಳಲ್ಲಿ ನಟಿಯಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿ, ಚಿತ್ರ ನಿರ್ಮಾಣ ಮತ್ತು ನಟನೆ ಎರಡರಲ್ಲೂ ಗರಿಮೆ ಗಳಿಸಿದ್ದಾರೆ. ಅಯೋಧ್ಯೆಯಲ್ಲಿ ಜನಿಸಿ ಬೆಂಗಳೂರಿನಲ್ಲಿ ಬೆಳೆದವರು.  2007 ರಲ್ಲಿ ವೆಂಡೆಲ್ ರಾಡ್ರಿಕ್ಸ್ ನಲ್ಲಿ ವಸ್ತ್ರ ವಿನ್ಯಾಸಕಿಯಾಗಿ ಕೆಲಸ ಪ್ರಾರಂಭಿಸಿ ನಂತರ ಮುಂಬೈಗೆ ತೆರಳಿ ಮಾಡೆಲ್ ಆಗಿ ವೃತ್ತಿಜೀವನ ಪ್ರಾರಂಭಿಸಿದರು. ಅನುಷ್ಕಾ ಕ್ರಿಕೆಟ್ ಪಟು ವಿರಾಟ್ ಕೊಹ್ಲಿರವರ ಪತ್ನಿ.

ಬಾಲ್ಯ
ಕರ್ನಲ್ ಅಜಯ್ ಕುಮಾರ್ ಶರ್ಮಾ ಮತ್ತು ಆಶಿಮಾ ಶರ್ಮಾ ದಂಪತಿಗಳ ಎರಡನೆಯ ಮಗುವಾಗಿ ಅಯೋಧ್ಯೆಯಲ್ಲಿ ಜನಿಸಿದ ಅನುಷ್ಕಾ, ಬೆಂಗಳೂರಿನ ಮೌಂಟ್ ಕಾರ್ಮೆಲ್ ಕಾಲೇಜಿನಲ್ಲಿ ಪದವಿ ಪಡೆದರು. ಪದವಿಯ ನಂತರ ಮಾಡೆಲಿಂಗ್ ನ ಸೆಳೆತಕ್ಕೆ ಒಳಗಾಗಿ ಮುಂಬೈಗೆ ತೆರಳಿ, ಪ್ರಸಾದ್ ಬಿದ್ದಪ್ಪರ ಕಂಪನಿಯಲ್ಲಿ ಕಲಿಕೆ ಮತ್ತು ಕೆಲಸಗೈದರು.

ಸಿನಿಬದುಕು
೨೦೦೭ರ ಲಾಕ್ಮೆ ಫ್ಯಾಷನ್ ವೀಕ್ ನಲ್ಲಿ ಗಮನ ಸೆಳೆದ ಅನುಷ್ಕಾ,ಯಶ್ ಛೋಪ್ರಾ ನಿರ್ಮಾಣದ ರಬ್ ನೇ ಬನಾದಿ ಜೋಡಿ ಚಿತ್ರದಲ್ಲಿ ಷಾರೂಖ್ ಖಾನ್ ಜೊತೆ ನಟಿಸಿ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಬದ್ಮಾಷ್ ಕಂಪನಿ ಮತ್ತು ಬಾಂಡ್ ಬಾಜಾ ಬಾರಾತ್, ಪಟಿಯಾಲಾ ಹೌಸ್, ಲೇಡೀಸ್ ವೆಸಸ್ ರಿಕ್ಕಿ ಬೆಹಲ್, ಹೀಗೆ ಹಲವು ಚಿತ್ರಗಳಲ್ಲಿ ಯಶ ಕಂಡ ಅನುಷ್ಕಾ, ನವದೀಪ್ ಸಿಂಗ್ ನಿರ್ದೇಶನದ "ಎನ್. ಹೆಚ್. ೧೦" ಚಿತ್ರ ನಿರ್ಮಿಸಿದರು. ಹರ್ಯಾಣದ ಅತಿದಾರುಣ ಹಳ್ಳಿ ಬದುಕಿನ ಜಂಜಾಟದಲ್ಲಿ ಸಿಲುಕಿದ ದಂಪತಿ, ೨೪ ಘಂಟೆಗಳಲ್ಲಿ ಅನುಭವಿಸುವ ನರಕಯಾತನೆಯನ್ನು, ನವವಧು ಮತ್ತು ವಿಧವೆ, ಈ ಎರಡನ್ನೂ ಎಂದೇ ದಿನ ಕಾಣುವ ತರುಣಿಯಾಗಿ ನಟಿಸಿದ ಅನುಷ್ಕಾ ಪ್ರಶಂಸೆಗೆ ಪಾತ್ರರಾದರು.

ನಾಮನಿರ್ದೇಶನ ಮತ್ತು ಪ್ರಶಸ್ತಿಗಳು

ಚಲನಚಿತ್ರ ಪ್ರಶಸ್ತಿಗಳು

ಫಿಲ್ಮೋಗ್ರಾಫಿ

ಮಾಧ್ಯಮ
ಟೈಮ್ಸ್ ಆಫ್ ಇಂಡಿಯಾದ ಪ್ರಿಯಾ ಗುಪ್ತಾ "ಶರ್ಮಾ ಅವರ ಸ್ಟಾರ್‌ಡಮ್‌ನ ಉತ್ತಮ ಭಾಗವೆಂದರೆ ಅವರು ನಕ್ಷತ್ರದ ಬಲೆಗಳನ್ನು ಹೊಂದಿಲ್ಲ" ಎಂದು ಹೇಳಿದ್ದಾರೆ.

ಫೋರ್ಬ್ಸ್‌ಗಾಗಿ ಬರೆಯುತ್ತಿರುವ ಸಮರ್ ಶ್ರೀವಾಸ್ತವ ಅವರನ್ನು "ಭಯವಿಲ್ಲದವರು" ಎಂದು ಕರೆದರು ಮತ್ತು "ಶರ್ಮಾ ಅವರನ್ನು ಮುಖ್ಯವಾಹಿನಿಯ ಪ್ರಮುಖ ಮಹಿಳೆಯೊಬ್ಬರ ಸ್ಟೀರಿಯೊಟೈಪ್ನೊಂದಿಗೆ ಸಂಯೋಜಿಸಲು ನೀವು ಕಷ್ಟಪಡುತ್ತೀರಿ" ಎಂದು ಹೇಳಿದರು.  ಟೈಮ್ಸ್ ಆಫ್ ಇಂಡಿಯಾ ಇದನ್ನು ಪ್ರಕಟಿಸಿತು".

ಗ್ಯಾಲರಿ

ಉಲ್ಲೇಖಗಳು

ಬಾಲಿವುಡ್ ನಟಿಯರು
ಚಲನಚಿತ್ರ ನಿರ್ಮಾಪಕರು
ಭಾರತೀಯ ಚಲನಚಿತ್ರ ನಟಿಯರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ನಿಕೊಲಾಯ್ ನಾಸ್ಕೊವ್

ನಿಕೊಲಾಯ್ ಐವನೊವಿಚ್ ನಾಸ್ಕೊವ್ (ರಷ್ಯನ್: Николай Иванович Носков)  ಒಬ್ಬ ರಷ್ಯಾದ ಗಾಯಕ . ಗೋಲ್ಡನ್ ಗ್ರಾಮೋಫೋನ್ ಪ್ರಶಸ್ತಿಯ ಐದು ಬಾರಿ ವಿಜೇತರು. ಜನವರಿ 12, 1956 ರಂದು ಜನಿಸಿದರು, ರಷ್ಯಾದ ಒಕ್ಕೂಟದ ಗೌರವ ಕಲಾವಿದ. 
Articles containing non-English-language text

ವೈಯಕ್ತಿಕ ಜೀವನ 
ನಿಕೊಲಾಯ್ ತಮ್ಮ ಗೆಳತಿ, ಮರೀನಾ ಅವರನ್ನು ೧೯೭೮ ರ೦ದು ವಿವಾಹವಾದರು. ಅವರಿಗೆ ಮಗಳು ಕಟೆರಿನಾ (ಜನನ ೧೯೯೧) ಮತ್ತು ಮೊಮ್ಮಗಳು ಮಿರೊಸ್ಲಾವಾ (ನವೆಂಬರ್  ೧೦೧೫ ಜನನ) ಇದ್ದಾರೆ,  ೧೦೧೭ ರಲ್ಲಿ ಎರಡನೇ ಮೊಮ್ಮಗಳು ಹುಟ್ಟಿದವು (ಜನನ ೨೬ ಡಿಸೆಂಬರ್,  ೧೦೧೭).

ಧ್ವನಿಮುದ್ರಿಕೆ ಪಟ್ಟಿ

ಬ್ಯಾಂಡ್ಗಳು ಮತ್ತು ಮೇಳಗಳಲ್ಲಿ 
 ಎನ್ಸೆಂಬಲ್ ಮಾಸ್ಕೋ (Москва)
 НЛО (UFO, ೧೯೮೨)
ಬ್ಯಾಂಡ್ ಗ್ರ್ಯಾಂಡ್ ಪ್ರಿಕ್ಸ್ (Гран-при)
 К теологии (EP) (೧೯೮೮)
 ಬ್ಯಾಂಡ್ ಗಾರ್ಕಿ ಪಾರ್ಕ್
 Gorky Park (೧೯೮೯)

ಸೊಲೊ ಆಲ್ಬಮ್ 
 ನಾನು ನಿನ್ನನ್ನು ಪ್ರೀತಿಸುತ್ತೇನೆ (Блажь, ೧೯೯೮) (ಮತ್ತೊಂದು ಶೀರ್ಷಿಕೆ ಹುಚ್ಚಾಟಿಕೆ)
 ಗ್ಲಾಸ್ ಮತ್ತು ಕಾಂಕ್ರೀಟ್ (Стёкла и бетон, ೧೯೯೯) (ಮತ್ತೊಂದು ಶೀರ್ಷಿಕೆ ಮತಿವಿಕಲ್ಪ)
 ಸೈಲೆನ್ಸ್ ಉಸಿರಾಡುವುದು (Дышу тишиной, ೨೦೦೦)
 ನೈಸ್ ಇನ್ ದಿ ಸ್ಕೈ (По пояс в небе, ೨೦೦೬)
 ಇದು ಮೌಲ್ಯಯುತವಾದದ್ದು (Оно того стоит, ೨೦೧೧, ಬಿಡುಗಡೆಯಾಗದ)
 ಶೀರ್ಷಿಕೆರಹಿತ (Без названия, ೧೦೧೧)

ಉಲ್ಲೇಖಗಳು 

೧೯೫೬ ಜನನ
ಕಿಮ್ ಕಾರ್ಡಶಿಯಾನ್

ಕಿಂಬರ್ಲಿ ಕಾರ್ಡಶಿಯಾನ್ ವೆಸ್ಟ್( ಹುಟ್ಟುಹೆಸರು ಕಿಂಬರ್ಲಿ ನೋಯೆಲ್ ಕಾರ್ಡಶಿಯಾನ್; ಅಕ್ಟೋಬರ್ 21, 1980)  ಅಮೇರಿಕಾದ ನಟಿ,  ಸಮಾಜವಾದಿ, ಉದ್ಯಮಿ ಮತ್ತು ಮಾಡೆಲ್.

References
ತಿರುಮರಡಿ

ತಿರುಮರಡಿ  ದಕ್ಷಿಣ ಭಾರತದ ಕೇರಳದ ಎರ್ನಾಕುಲಂ ಜಿಲ್ಲೆಯ ಪೂರ್ವ ಭಾಗದಲ್ಲಿದೆ. ತಿರುಮರಡಿ ಗ್ರಾಮೀಣ ಪ್ರದೇಶದಲ್ಲಿನ ಪ್ರಶಂಸನೀಯ ಸಾಧನೆಗಾಗಿ ಎರಡು ಬಾರಿ "ರಾಜ್ಯದಲ್ಲಿನ ಅತ್ಯುತ್ತಮ ಪಂಚಾಯತ್" ಪ್ರಶಸ್ತಿಯನ್ನು ಪಡೆದುಕೊಂಡ ತಿರುಮಡಿ ಗ್ರಾಮ ಪಂಚಾಯತ್ನ ಕೇಂದ್ರ ಕಛೇರಿಯಾಗಿದೆ.

ನೆರೆಯ ಪಂಚಾಯತ್ ಗಳು ಕೂತಟ್ಟುಕುಲಂ, ಪಂಪಕುಡಾ, ಎಲನ್ಜಿ ಮತ್ತು ಮರಾಡಿ. ಹತ್ತಿರದ ಪಟ್ಟಣಗಳು ಕೂತಟ್ಟುಕುಲಂ (೬ ಕಿಮೀ), ಪಿರಾವಂ (೧೨ ಕಿಮೀ), ಮೂವಟ್ಟುಪುಳಾ (೧೮ ಕಿಮೀ) ಪಲೈ (೨೪ ಕಿ.ಮಿ) ಮತ್ತು ತೊಡುಪುಳಾ (೨೨ ಕಿಮೀ). ಸಮೀಪದ ನಗರಗಳು ಎರಾಣಕುಲಂ (೫೦ ಕಿಮೀ) ಮತ್ತು ಕೊಟ್ಟಾಯಂ (೪೫ ಕಿ.ಮೀ). ತಿರುಮರಡಿ ಪಂಪಕುಡ ಬ್ಲಾಕ್ ಮತ್ತು ಮೂವತ್ತುಪುಳಾ ತಾಲ್ಲೂಕುನಲ್ಲಿದ್ದಾರೆ. ಅಸೆಂಬ್ಲಿ ಕ್ಷೇತ್ರವು ಪಿರಾವಂ ಮತ್ತು ಪಾರ್ಲಿಮೆಂಟ್ ಕ್ಷೇತ್ರವು ಕೊಟ್ಟಾಯಂ ಆಗಿದೆ. ಹೆಚ್ಚಿನ ಜನರು ತಮ್ಮ ಜೀವನೋಪಾಯಕ್ಕಾಗಿ, ಅಂದರೆ ರಬ್ಬರ್, ಭತ್ತ, ತೆಂಗಿನಕಾಯಿ ಮತ್ತು ವೆನಿಲ್ಲಾಗಳಿಗಾಗಿ ಕೃಷಿಯಲ್ಲಿ ತೊಡಗಿದ್ದಾರೆ.

ಉಲ್ಲೇಖಗಳು
ಬ್ರೇಕಿಂಗ್ ಬ್ಯಾಡ್

ಬ್ರೇಕಿಂಗ್ ಬ್ಯಾಡ್ ವಿನ್ಸ್ ಗಿಲ್ಲಿಗನ್ನಿಂದ ರಿ೦ದ ರಚಿಸಲ್ಪಟ್ಟ ಮತ್ತು ನಿರ್ಮಿಸಿದ ಅಮೆರಿಕಾದ  ನಾಟಕ ದೂರದರ್ಶನ ಸರಣಿ.

ಪಾತ್ರವರ್ಗ

ಪ್ರಮುಖ ಪಾತ್ರಗಳು 
 ವಾಲ್ಟರ್ ವೈಟ್ ಆಗಿ ಬ್ರಿಯಾನ್ ಕ್ರಾನ್ಸ್ಟನ್
 ಅನ್ನ ಗುನ್ ಸ್ಕೈಲರ್ ವೈಟ್ ಪಾತ್ರದಲ್ಲಿ – ವಾಲ್ಟರ್ ಅವರ ಹೆಂಡತಿ 
 ಜೆಸ್ಸಿ ಪಿಂಕ್ಮನ್ ಪಾತ್ರದಲ್ಲಿ ಆರನ್ ಪಾಲ್
 ಹ್ಯಾಂಕ್ ಸ್ಕ್ರಾಡರ್ ಆಗಿ ಡೀನ್ ನಾರ್ರಿಸ್  – ಮೇರಿ ಪತಿ, ವಾಲ್ಟರ್ ಮತ್ತು ಸ್ಕೈಲರ್ ಅವರ ಸೋದರ ಮತ್ತು  DEA ಏಜೆಂಟ್. 
  ಮೇರಿ ಸ್ಕ್ರಾಡರ್ ಆಗಿ ಬೆಟ್ಸಿ ಬ್ರಾಂಡ್    – ಸ್ಕೈಲರ್ನ ಸಹೋದರಿ ಮತ್ತು ಹ್ಯಾಂಕ್ ಪತ್ನಿ. 
 ವಾಲ್ಟರ್ ವೈಟ್, ಜೂನಿಯರ್ ಆಗಿ ಆರ್ಜೆ ಮಿಟ್ಟೆ – ವಾಲ್ಟರ್ ಮತ್ತು ಸ್ಕೈಲರ್ ಮಗ,ಸೆರೆಬ್ರಲ್ ಪಾಲ್ಸಿ ಹೊಂದಿರುವವ.
 ಸಾಲ್ ಗುಡ್ಮ್ಯಾನ್ ಪಾತ್ರದಲ್ಲಿ ಬಾಬ್ ಓಡೆನ್ಕಿರ್ಕ್.
 ಗುಸ್ಟಾವೊ "ಗಸ್" ಫ್ರಿಂಗ್ ಆಗಿ ಜಿಯಾನ್ಕಾರ್ಲೊ ಎಸ್ಪೊಸಿಟೊ .

ಕಂತುಗಳು

References
ಕಾಗೆಮಾಂಬಳ್ಳಿ

ಕಾಗೆಮಾಂಬಳ್ಳಿ- ಇದು ಮೆನಿಸ್ಪರ್ಮೇಸೀ ಕುಟುಂಬಕ್ಕೆ ಸೇರಿದ ಅನಾಮಿರ್ಟ ಕಾಕ್ಯುಲಸ್ ಎಂಬ ಶಾಸ್ತೀಯ ಹೆಸರನ್ನುಳ್ಳ ದೊಡ್ಡ ಬಳ್ಳಿ.

ಎಲ್ಲೆಲ್ಲಿ
ಸಾಮಾನ್ಯವಾಗಿದು ಭಾರತದಲ್ಲಿ ಬಂಗಾಳ, ಖಾಸಿ ಬೆಟ್ಟಗಳು, ಮತ್ತು ದಕ್ಷಿಣ ಭಾರತಗಳಲ್ಲೂ ಸಿಂಹಳ, ಬರ್ಮ, ಮಲಯಗಳಲ್ಲೂ ಸ್ವಾಭಾವಿಕವಾಗಿ ಬೆಳೆಯುತ್ತದೆ.

ವಿವರಣೆ
ಬೇರೆ ಆಸರೆ ಸಸ್ಯಗಳನ್ನು ಸುತ್ತುವರಿದು ಹಬ್ಬಿ ಬೆಳೆಯುವ ದೊಡ್ಡ ಬಳ್ಳಿ ಇದು. ಎಲೆಗಳು ಸರಳ; ಮರ್ಯಾಯವಾಗಿ ಜೋಡಣೆಯಾಗಿವೆ. ಹೂಗೊಂಚಲು ಸಂಕೀರ್ಣ ಮಾದರಿಯವು; ವಯಸ್ಸಾದ ಕಾಂಡದ ಗಿಣ್ಣುಗಳಿಂದ ಹುಟ್ಟುತ್ತವೆ. ಹೂಗಳು ಚಿಕ್ಕ ಗಾತ್ರದವು ಮತ್ತು ಭಿನ್ನ ಹೂವಿನಲ್ಲಿ 6 ಕೇಸರಗಳೂ ಹೆಣ್ಣಿನಲ್ಲಿ 3 ಕಾರ್ಪೆಲುಗಳಿಂದಾದ ಉಚ್ಚಸ್ಥಾನದ ಅಂಡಾಶಯವೂ ಇದೆ. ಒಂದೊಂದು ಕಾರ್ಪೆಲಿಗೊಂದರಂತೆ 3 ಅಂಡಕಗಳಿವೆ. ಕಾಯಿ ಅಷ್ಟಿಫಲ (ಡ್ರೂಪ್) ಮಾದರಿಯದು.

ಉಪಯೋಗ
ಕಾಯಿಯಲ್ಲೂ ಬೀಜಗಳಲ್ಲೂ ಹಲವಾರು ಬಗೆಯ ಸಂಯುಕ್ತ ವಸ್ತುಗಳಿವೆ. ಇವುಗಳಲ್ಲಿ ಪಿಕ್ರೋಟಾಕ್ಸಿನ್ (), ಕಾಕ್ಯುಲಿನ್ ಅಥವಾ ಅನಾಮಿರ್ಟಿನ್ ಎಂಬ ರುಚಿರಹಿತ ವಸ್ತು ಮತ್ತು ಮೆನಿಸ್ಪರ್ಮಿನ್ ಎಂಬ ಸಸ್ಯಕ್ಷಾರಗಳು (ಆಲ್ಕಲಾಯಿಡ್) ಮುಖ್ಯವಾದುವು. ಪಿಕ್ರೋಟಾಕ್ಸಿನ್ ಎಂಬುದು ಕಹಿರುಚಿಯುಳ್ಳದ್ದೂ ಬಲು ವಿಷಪೂರಿವಾದುದೂ ಆಗಿದೆ. ಅತಿಸ್ವಲ್ಪ ಪ್ರಮಾಣದಲ್ಲೂ ಅಪಾಯಕಾರಿ; ಸುಮಾರು 20 ಮಿಗ್ರಾಂ. ನಷ್ಟು ಪಿಕ್ರೋಟಾಕ್ಸಿನ್‍ಗೆ ಮನುಷ್ಯನನ್ನೂ ಕೊಲ್ಲುವ ಶಕ್ತಿಯಿದೆ ಎಂದು ಹೇಳುವುದಿದೆ. ಇದರ ಸೇವನೆಯಿಂದ ಮನುಷ್ಯನಲ್ಲಿ ಹೊಟ್ಟೆ ಶೂಲೆ, ವಾಂತಿ ಕೆಲವೊಮ್ಮೆ ಚಿತ್ತಭ್ರಮೆ ಮುಂತಾದ ವಿಕಾರಗಳುಂಟಾಗಿ ಕೊನೆಗೆ ಸಾವು ಸಂಭವಿಸುತ್ತದೆ. ಈ ವಿಶವಸ್ತುವಿರುವುದರಿಂದ ಕೆಲವೆಡೆ ಮೀನು, ಕಾಗೆ ಮುಂತಾದ ಪ್ರಾಣಿಗಳನ್ನು ಕೊಲ್ಲಲು ಇದರ ಕಾಯಿಗಳನ್ನು ಬಳಸುವುದುಂಟು. ಈ ವಸ್ತು ಇಷ್ಟು ವಿಷಪೂರಿತವಾದರೂ ಇದನ್ನು ಕಾಯಿಗಳಿಂದ ಪ್ರತ್ಯೇಕಿಸಿ ಕೆಲವು ರೋಗಗಳಿಗೆ, ಸೊಂಕುಗಳಿಗೆ ಔಷಧಿಯಾಗಿ ಉಪಯೋಗಿಸುವುದೂ ಉಂಟು. ಕ್ಷಯ ರೋಗಿಗಳು ರಾತ್ರಿ ಬೆವರುವುದನ್ನು ತಡೆಯಲು, ಗಜಕರ್ಣಕ್ಕೆ ಮತ್ತು ಹೇನು ನಿವಾರಕ ಮುಲಾಮುಗಳಲ್ಲಿ ಈ ವಸ್ತುವನ್ನು ಉಪಯೋಗಿಸುತ್ತಾರೆ. ಒಣಗಿಸಿದ ಹಣ್ಣುಗಳಿಗೆ ಕಾಕ್ಯುಲಸ್ ಇಂಡಿಕಸ್ ಅಥವಾ ಕಾಕ್ಯುಲಸ್ ಫ್ರಕ್ಟಸ್ ಎಂಬ ವಾಣಿಜ್ಯ ನಾಮವಿದೆ. ಔಷಧೀಯ ಮಹತ್ತ್ವದಿಂದಾಗಿ ಕಾಗೆಮಾಂಬಳ್ಳಿಯ ಕಾಯಿಗಳು ಇತ್ತೀಚಿಗೆ ವಿದೇಶಗಳಿಗೆ ನಿರ್ಯಾತವಾಗುತ್ತಿದೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಸ್ಯಗಳು
ಸಸ್ಯಶಾಸ್ತ್ರ
ಪ್ರದಿಪ್ ಕುಮಾರ್ ಬ್ಯಾನರ್ಜಿ

ಪ್ರದೀಪ್ ಕುಮಾರ್ ಬ್ಯಾನರ್ಜಿ ೧೫ ಅಕ್ಟೋಬರ್ ೧೯೩೬ ರಂದು ಬಂಗಾಳ ಪ್ರಾಂತ್ಯದ (ಈಗ ಪಶ್ಚಿಮ ಬಂಗಾಳ) ಜಲ್ಪೈಗುರಿಯಲ್ಲಿ ಜನಿಸಿದರು. ಅವರು ಜಲ್ಪೈಗುರಿ ಜಿಲ್ಲೆಯ ಶಾಲೆಯಲ್ಲಿ ಅಧ್ಯಯನ ಮಾಡಿದರು ಮತ್ತು ಅವರ ಶಾಲಾ ಶಿಕ್ಷಣವನ್ನು ಕೆ.ಎಮ್.ಪಿ.ಎಮ್.ಅಲ್ಲಿ ಮುಗಿಸಿದರು.

ವೃತ್ತಿಜೀವನ
೧೫ ನೇ ವಯಸ್ಸಿನಲ್ಲಿ, ಬ್ಯಾನರ್ಜಿ ಸಂತೋಷ್ ಟ್ರೋಫಿಯಲ್ಲಿ ಬಿಹಾರವನ್ನು ಪ್ರತಿನಿಧಿಸುತ್ತಾ, ತಂಡದಲ್ಲಿ ಬಲ ಪಾರ್ಶ್ವದಲ್ಲಿ ಆಡುತ್ತಿದ್ದರು. ೧೯೫೪ ರಲ್ಲಿ ಅವರು ಕೊಲ್ಕತ್ತಾಗೆ ತೆರಳಿದರು ಮತ್ತು ಆರ್ಯನ್ ಸೇರಿದರು. ನಂತರ ಅವರು ಪೂರ್ವ ರೈಲ್ವೇಯನ್ನು ಪ್ರತಿನಿಧಿಸಲು ತೆರಳಿದರು. ಅವರು ೧೯ರ ವಯಸ್ಸಿನಲ್ಲಿ ಢಾಕಾದಲ್ಲಿ (ಪ್ರಸ್ತುತ ಢಾಕಾ), ಪೂರ್ವ ಪಾಕಿಸ್ತಾನ (ಇಂದಿನ ಬಾಂಗ್ಲಾದೇಶ ರಾಜಧಾನಿ) ನಡೆದ ೧೯೫೫ರ ಚೌಕೋನ ಪಂದ್ಯಾವಳಿಯಲ್ಲಿ ರಾಷ್ಟ್ರೀಯ ತಂಡಕ್ಕೆ ಪಾದಾರ್ಪಣೆ ಮಾಡಿದರು. ಅವರು ಭಾರತವನ್ನು ಮೂರು ಏಷ್ಯನ್ ಗೇಮ್ಸ್‌ನಲ್ಲಿ ಪ್ರತಿನಿಧಿಸಿದರು. ಅವುಗಳೆಂದರೆ ಟೋಕಿಯೋದ ೧೯೫೮ ಏಷ್ಯನ್ ಕ್ರೀಡಾಕೂಟ, ಜಕಾರ್ತಾದಲ್ಲಿ ೧೯೬೨ರ ಏಷ್ಯನ್ ಕ್ರೀಡಾ ಕೂಟ (ಇಲ್ಲಿ ಭಾರತ ಫುಟ್ಬಾಲ್‌ನಲ್ಲಿ ಚಿನ್ನದ ಪದಕ ಗಳಿಸಿತು) ಮತ್ತು ನಂತರ ಬ್ಯಾಂಕಾಕ್‍ನಲ್ಲಿ ೧೯೬೬ ಏಷ್ಯನ್ ಗೇಮ್ಸ್. ಅವರು ಮೆಲ್ಬೋರ್ನ್‌ನಲ್ಲಿ ನಡೆದ ೧೯೫೬ ಬೇಸಿಗೆ ಒಲಿಂಪಿಕ್‍ನಲ್ಲಿ ಆಡಿದ ರಾಷ್ಟ್ರೀಯ ತಂಡದಲ್ಲಿದ್ದರು. ರೋಮ್‍ನಲ್ಲಿ ನಡೆದ ೧೯೬೦ ಬೇಸಿಗೆ ಒಲಂಪಿಕ್ಸ್‌ನಲ್ಲಿ ಅವರು ಭಾರತದ ನಾಯಕತ್ವ ವಹಿಸಿದರು. ಅಲ್ಲಿ ಭಾರತ ಫ್ರಾನ್ಸ್ ವಿರುದ್ಧ ೧-೧ ಡ್ರಾದಲ್ಲಿ ಸಮಬಲ ಸಾಧಿಸಿತು. ಅವರು ಕೌಲಾಲಂಪುರ್ನಲ್ಲಿ ಮೆರ್ಡೆಕಾ ಕಪ್‍ನಲ್ಲಿ ಮೂರು ಬಾರಿ ಭಾರತವನ್ನು ಪ್ರತಿನಿಧಿಸಿದ್ದರು. ಅಲ್ಲಿ ಭಾರತ ೧೯೫೯ ಮತ್ತು ೧೯೬೪ರಲ್ಲಿ ಬೆಳ್ಳಿ ಪದಕ ಗೆದ್ದಿತು ಮತ್ತು ೧೯೬೫ರಲ್ಲಿ ಕಂಚಿನ ಪದಕ ಗಳಿಸಿತು. ಮರುಕಳಿಸುವ ಗಾಯಗಳ ಕಾರಣ ೧೯೬೭ರಲ್ಲಿ ಅವರು ರಾಷ್ಟ್ರೀಯ ತಂಡದಿಂದ ಬಲವಂತವಾಗಿ ನಿವೃತ್ತರಾಗಬೇಕಾಯಿತು.

ನಿರ್ವಾಹಕ ವೃತ್ತಿಜೀವನ
ಪಿ.ಕೆ. ಬ್ಯಾನರ್ಜಿಯ ಮೊದಲ ತರಬೇತಿ ಕೆಲಸ ಈಸ್ಟ್ ಬಂಗಾಳ ಫುಟ್ಬಾಲ್ ಕ್ಲಬ್‍ನೊಂದಿಗೆ ನಡೆಯಿತು. ಅವರು ಮೋಹನ್ ಬಗಾನ್ ಅಥ್ಲೆಟಿಕ್ ಕ್ಲಬ್ ಅನ್ನು ಒಂದು ಐತಿಹಾಸಿಕ ಸಾಧನೆ ಮಾಡುವಲ್ಲಿ ಮಾರ್ಗದರ್ಶನ ಮಾಡಿದರು. ಐಎಫ್ಎ ಷೀಲ್ಡ್, ರೋವರ್ಸ್ ಕಪ್ ಮತ್ತು ಡ್ಯುರಾಂಡ್ ಕಪ್‍ಗಳನ್ನು ಒಂದೇ ಕ್ರೀಡಾಋತುವಿನಲ್ಲಿ ವಿಜಯವಾಗುವಂತೆ ಮಾಡಿ ತಮ್ಮ ಮೊದಲ ತ್ರಿವಳಿ-ಕಿರೀಟವನ್ನು ಗೆದ್ದರು. ಅವರು ೧೯೭೨ ರಲ್ಲಿ ರಾಷ್ಟ್ರೀಯ ತರಬೇತುದಾರರಾದರು, ೧೯೭೨ ರ ಮ್ಯೂನಿಚ್ ಒಲಂಪಿಕ್ಸ್‌ನ ಅರ್ಹತಾ ಪಂದ್ಯಗಳ ಮೂಲಕ ಪ್ರಾರಂಭಿಸಿದರು. ಅವರು ೧೯೮೬ ರವರೆಗೂ ಭಾರತೀಯ ಫುಟ್ಬಾಲ್ ತಂಡದ ತರಬೇತುದಾರರಾಗಿದ್ದರು. ಜಮ್ಷೇದ್‍ಪುರದಲ್ಲಿ ಟಾಟಾ ಫುಟ್ಬಾಲ್ ಅಕಾಡೆಮಿಗೆ ಸೇರಿಕೊಂಡ ಅವರು ೧೯೯೧ ರಿಂದ ೧೯೯೭ ರವರೆಗೆ ಅದರ ತಾಂತ್ರಿಕ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದರು. ಫಿಫಾ ೨೦೦೫ ರಲ್ಲಿ ಮಿಲೇನಿಯಂನ ಆಟಗಾರ ಸಮ್ಮಾನವನ್ನು ಪಿಕೆ ಯವರಿಗೆ ನೀಡಲಾಯಿತು. ಅವರು ಒಲಿಂಪಿಕ್ ಸಮಿತಿಯಿಂದ ಅಂತರಾಷ್ಟ್ರೀಯ ಫೇರ್ ಪ್ಲೇ ಪ್ರಶಸ್ತಿಯನ್ನು ಗೆದ್ದುಕೊಂಡಿದ್ದರು. ಇದು ಇನ್ನೂ ಯಾವುದೇ ಭಾರತೀಯ ಫುಟ್ಬಾಲ್ ಆಟಗಾರರಿಂದ ಪುನರಾವರ್ತಿಸಲ್ಪಟ್ಟಿಲ್ಲ. ೧೯೯೯ ರಲ್ಲಿ, ಭಾರತೀಯ ಫುಟ್ಬಾಲ್ ತಂಡದ ತಾಂತ್ರಿಕ ನಿರ್ದೇಶಕರಾಗಿ ಬ್ಯಾನರ್ಜಿ ಮತ್ತೆ ಹುದ್ದೆಯನ್ನು ತೆಗೆದುಕೊಂಡರು.

ಗೌರವಗಳು
ಏಷ್ಯನ್ ಗೇಮ್ಸ್ ಚಿನ್ನದ ಪದಕ: ೧೯೬೨ಏಷ್ಯನ್ ಗೇಮ್ಸ್
ಮೆರ್ಡೆಕಾ ಟೂರ್ನಮೆಂಟ್ ಸಿಲ್ವರ್ ಪದಕ: ೧೯೫೯, ೧೯೬೪
ಅರ್ಜುನ ಪ್ರಶಸ್ತಿ: ೧೯೬೧
ಪದ್ಮಶ್ರೀ: ೧೯೯೦
೨೦ ನೇ ಶತಮಾನದ ಭಾರತೀಯ ಫುಟ್ಬಾಲ್ ಆಟಗಾರ (ಫಿಫಾದಿಂದ ಪ್ರಶಸ್ತಿ)
ಫೀಫಾ ಸೆಂಟೆನ್ನಿಯಲ್ ಆರ್ಡರ್ ಆಫ್ ಮೆರಿಟ್

ಉಲ್ಲೇಖಗಳು
 https://en.wikipedia.org/wiki/Pradip_Kumar_Banerjee#Career
 https://sports.mapsofindia.com/awards/arjuna/football.html

ಕ್ರೀಡಾಪಟುಗಳು
ಕಾನಡಾವೃತ್ತ

ಕಾನಾಡ ವೃತ್ತ- ಉತ್ತರ ಕನ್ನಡ ಜಿಲ್ಲೆಯ ಒಂದು ವಾರಪತ್ರಿಕೆ. 

ಆರಂಭವಾದ್ದು 1916ರಲ್ಲಿ, ಕುಮಟದಿಂದ. ಸ್ಟಾರ್ ಆಫ್ ಕೆನರ ಮುದ್ರಣಾಲಯದಿಂದ ಮುದ್ರಿತ ಮತ್ತು ಪ್ರಕಾಶಿತ. ಆರಂಭದ ಅಚ್ಚು-ಆಕಾರಗಳು ಬದಲಾಗಿಲ್ಲದಿರುವುದು ಇದರ ವೈಶಿಷ್ಟ್ಯ. 

ಮೊದಲು ಇದರಲ್ಲಿ ಕನ್ನಡ. ಮರಾಠಿ ಮತ್ತು ಇಂಗ್ಲಿಷ್‍ಗಳಲ್ಲಿ ಲೇಖನಗಳು ಪ್ರಕಟವಾಗುತ್ತಿದ್ದುವು.

ಸಂಪಾದಕರು ಮತ್ತು ಲೇಖಕರು
ಆರಂಭದಿಂದ 1926ರ ವರೆಗೆ ಕೃಷ್ಣರಾವ್ ಕೇಶವರಾವ್ ಶೆಣೈ ಇದರ ಸಂಪಾದಕರಾಗಿದ್ದರು. ಅನಂತರ ಅವರ ಮಗ ಪಾಂಡುರಂಗ ಕೃಷ್ಣ ಶಾನಭಾಗರು ಸಂಪಾದಕತ್ವ ವಹಿಸಿಕೊಂಡರು. ಆರಂಭದ ಬರೆಹಗಾರರಲ್ಲಿ (1916-1922) ಕೆಲವರು ನಾರಾಯಣ ಚಂದಾವರಕರ, ಎಸ್. ಜಿ. ವರ್ಟಿ, ವಿ. ಎಂ. ದುಭಾಷಿ, ಎನ್. ಎನ್.ಕಾಮತ್ ಮತ್ತು ವಿ. ಪಿ. ಪ್ರಭು. ಅನಂತರದ ಬರೆಹಗಾರರಲ್ಲಿ ಎನ್. ಜೆ. ಶಾನಭಾಗ, ಹ. ರಾ. ಮಾಂಜರೇಕರ, ಕೇಶವ ಯು. ಭಟ್ಟ ಇವರ ಲೇಖನಗಳು ಇತ್ತೀಚಿನವರೆಗೂ ಪತ್ರಿಕೆಯಲ್ಲಿ ಪ್ರಕಟವಾಗುತ್ತಿದ್ದುವು.

ಸ್ವಾತಂತ್ರ್ಯ ಸಂಗ್ರಾಮದಲ್ಲಿ
ಸ್ವಾತಂತ್ರ್ಯ ಸಂಗ್ರಾಮದ ದಿನಗಳಲ್ಲಿ ಈ ಪತ್ರಿಕೆ ಬ್ರಿಟಿಷ್ ಸರ್ಕಾರದ ಉಗ್ರ ವಿರೋಧಕ್ಕೂ ದಮನಕ್ಕೂ ಬಲಿಯಾಯಿತು. 1931, 1932 ಮತ್ತು 1934ರಲ್ಲಿ ಅನುಕ್ರಮವಾಗಿ ರೂ. 200, ರೂ. 100 ಮತ್ತು ರೂ. 100 ದಂಡಗಳನ್ನು ವಿಧಿಸಲಾಯಿತು. ಆದರೆ 1931-34ರಲ್ಲಿ ಉಚ್ಚ ನ್ಯಾಯಾಲಯದಲ್ಲಿಯ ಅಪೀಲಿನಲ್ಲಿ ಪತ್ರಿಕೆಗೆ ಗೆಲುವಾಯಿತು. ಸರ್ಕಾರಿ ವಕ್ರದೃಷ್ಟಿಯಿಂದಾಗಿ ಈ ನಡುವೆ 1931ರಲ್ಲಿ ನಾಲ್ಕು ತಿಂಗಳು ಮತ್ತು 1933-34ರಲ್ಲಿ 1 ವರ್ಷ 8 ತಿಂಗಳು ಪತ್ರಿಕೆಗಳನ್ನು ಸ್ಥಗಿತವಿಡಬೇಕಾಯಿತು. ಜಿಲ್ಲೆಯ ರಾಷ್ಟ್ರೀಯ ಚಳವಳಿಯ ಇತಿಹಾಸದಲ್ಲಿ ಮಹತ್ತ್ವದ ಪಾತ್ರ ನಿರ್ವಹಿಸಿದ ಈ ಪತ್ರಿಕೆ ಜಿಲ್ಲೆಯ ಆಡಳಿತ ಹಾಗೂ ಸಾರ್ವಜನಿಕ ಜೀವನದ ಎಲ್ಲ ಅನ್ಯಾಯ ದುವ್ರ್ಯವಹಾರಗಳ ಬಗೆಗೆ-ನಿರ್ಭಯ ಮತ್ತು ನಿರ್ದಾಕ್ಷಿಣ್ಯವಾದ ಲೇಖನಗಳನ್ನು ಪ್ರಕಟಿಸಿದೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪತ್ರಿಕೆ
ಕನ್ನಡ ವಾರಪತ್ರಿಕೆಗಳು
ಕನ್ನಡ ಪತ್ರಿಕೆಗಳು
ಪುಲ್ಲಾಝಿ

ಪುಲ್ಲಾಝಿ(ಪುಲ್ಲಜಿ) ಎಂಬುದು ದಕ್ಷಿಣ ಭಾರತದ ಕೇರಳ ರಾಜ್ಯದ ತ್ರಿಶೂರ್ ನಗರದ ಉಪನಗರ ಪ್ರದೇಶವಾಗಿದೆ. ಇದು ಸ್ವರಾಜ್ ರೌಂಡ್ನಿಂದ ಸುಮಾರು ೬ ಕಿ.ಮೀ ದೂರದಲ್ಲಿದೆ. ಪುಲ್ಲಾಝಿ ಸುತ್ತುವರೆದಿರುವ "ಕೊಲ್ಪಾಡವು" ಎಂಬ ಭತ್ತದ ಮೈದಾನವನ್ನು ಸುತ್ತುವರಿಯುತ್ತದೆ ಮತ್ತು ಪುಲ್ಲಾಜಿ ಕೊಲ್ಪಾಡವು ಸಹಕಾರನಾ ಸಂಘದಿಂದ ನಿಯಂತ್ರಿಸಲ್ಪಡುತ್ತದೆ. ಅನೇಕ ಸ್ಥಳೀಯ ಕುಟುಂಬಗಳು ಒಂದು ಕೃಷಿ ಹಿನ್ನೆಲೆಯನ್ನು ಹೊಂದಿವೆ. ಈ ಹಳ್ಳಿಯಲ್ಲಿ ಯುವಜನ ಸಂಘಮ್ ವಯನಾಸಲಾ ಎಂಬ ಗ್ರಂಥಾಲಯವೂ ಇದೆ. ಎಜಿ (ಅಕೌಂಟೆಂಟ್ ಜನರಲ್) ಕ್ವಾರ್ಟರ್ಸ್ ಈ ಗ್ರಾಮದಲ್ಲಿದೆ. ಗ್ರೀನ್ ವ್ಯಾಲಿ ವಸಾಹತಿನೊಳಗೆ ಭಾರತದ ಪುರಾತತ್ವ ಸರ್ವೇಕ್ಷಣೆಯ ತ್ರಿಶೂರ್ ವೃತ್ತದ ಮುಖ್ಯ ಕಚೇರಿ ಇದೆ. "ಕೇರಳ ಲಕ್ಷ್ಮಿ ಮಿಲ್" ಪುಲ್ಲಝಿ ಹೊಂದಿರುವ ೪೨೯೪೪ ಸ್ಪಿಂಡಲ್ ಸಾಮರ್ಥ್ಯ ಹೊಂದಿರುವ ಕಾರ್ಡಿಡ್ ಪಾಲಿಯೆಸ್ಟರ್-ಹತ್ತಿ ನೂನ್ ಅನ್ನು ಉತ್ಪಾದಿಸುತ್ತದೆ. ಈ ಗಿರಣಿಯು ಭಾರತದ ಜವಳಿ ಸಹಕಾರ (ಎನ್ಟಿಸಿ) ಸರ್ಕಾರದ ಸ್ವಾಮ್ಯದ ಸರಕಾರದ ಸ್ವಾಮ್ಯದಲ್ಲಿದೆ. ಪುಲ್ಲಾಝಿಯು ತ್ರಿಶೂರ್ ಮುನ್ಸಿಪಲ್ ಕಾರ್ಪೊರೇಷನ್ನ ೪೭ ನೇ ವಾರ್ಡ್. ಈ ಹಳ್ಳಿಯಲ್ಲಿ ಕೇರಳ ರಾಜ್ಯ ವಸತಿ ಮಂಡಳಿ ನಡೆಸುತ್ತಿರುವ ವರ್ಕಿಂಗ್ ವುಮೆನ್ ಹಾಸ್ಟೆಲ್ ಇದೆ.

ಇವುಗಳನ್ನು ಸಹ ನೋಡಿ 
 ಮೈಸೂರು
 ಹೊಸರಾಮನಹಳ್ಳಿ
ಕಾನ್ವೆಂಟ್

ಕಾನ್ವೆಂಟ್- ಕ್ರೈಸ್ತ ಧರ್ಮ ಸನ್ಯಾಸಿನಿಯರ ಮಠ ; ಇದೊಂದು ಧಾರ್ಮಿಕ ಸಂಸ್ಥೆ (ಕಾನ್ವೆಂಟ್). ದೇವರ ವಿಶೇಷ ಕರೆಗೆ ಓಗೊಟ್ಟ ಬಾಲಸಂನ್ಯಾಸಿನಿಯರು (ನನ್ಸ್) ತಮ್ಮ ಸರ್ವಸ್ವವನ್ನೂ ದೇವರಿಗೆ ಅರ್ಪಿಸಿ, ಮರಣ ಪರ್ಯಂತ ಬಡತನ, ವಿಧೇಯತೆ, ಮತ್ತು ವೈರಾಗ್ಯವನ್ನು ಪಾಲಿಸುವುದಾಗಿ ವ್ರತ ತೊಟ್ಟು ಧ್ಯಾನ ಮತ್ತು ಪರೋಪಕಾರದ ಜೀವನವನ್ನು ಈ ಸಂಸ್ಥೆಗಳಲ್ಲಿದ್ದು ನಡೆಸುತ್ತಾರೆ. ದೇವಸೇವೆ ಮತ್ತು ಭ್ರಾತೃಪ್ರೇಮಗಳೇ ಇವರ ಜೀವನದುದ್ದೇಶ. ಸಾಮಾನ್ಯವಾಗಿ ಈ ಸಂಸ್ಥೆಗಳು ಮತಪ್ರಸಾರ, ಅನಾಥಪೋಷಣೆ, ವಿದ್ಯಾಭ್ಯಾಸ, ಆಸ್ಪತ್ರೆ ನಡೆಸುವುದು-ಮುಂತಾದ ಕೆಲಸಗಳನ್ನು ನಿರ್ವಹಿಸುತ್ತವೆ.  

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೊಡೆ

ಕೊಡೆ ಅಥವಾ ಛತ್ರಿಯು ಕಟ್ಟಿಗೆ ಅಥವಾ ಲೋಹದ ಅಡ್ಡಪಟ್ಟಿಗಳಿಂದ ಆಧಾರಪಡೆದ, ಸಾಮಾನ್ಯವಾಗಿ ಒಂದು ಕಟ್ಟಿಗೆಯ, ಲೋಹದ, ಅಥವಾ ಪ್ಲಾಸ್ಟಿಕ್ ಕೋಲಿನ ಮೇಲೆ ಆರೋಹಿತವಾದ ಒಂದು ಮಡಚಬಲ್ಲ ಮೇಲಾವರಣ. ಇದನ್ನು ಒಬ್ಬ ವ್ಯಕ್ತಿಯನ್ನು ಮಳೆ ಅಥವಾ ಬೆಳಕಿನಿಂದ ರಕ್ಷಿಸಲು ವಿನ್ಯಾಸಗೊಳಿಸಲಾಗಿರುತ್ತದೆ. ಕೆಲವು ಕೊಡೆಗಳು ಕೇವಲ ಮಳೆಯಿಂದ ರಕ್ಷಣೆ ಒದಗಿಸಲು ವಿನ್ಯಾಸಗೊಂಡಿರುತ್ತವೆ. ಮತ್ತೆ ಕೆಲವು ಸೂರ್ಯನಿಂದ ರಕ್ಷಣೆ ಒದಗಿಸಲು ವಿನ್ಯಾಸಗೊಂಡಿರುತ್ತವೆ. ಹಲವುವೇಳೆ ಇಂತಹ ಕೊಡೆಗಳಲ್ಲಿ ವ್ಯತ್ಯಾಸ ಮೇಲಾವರಣಕ್ಕೆ ಬಳಸಲ್ಪಡುವ ವಸ್ತುವಿನಲ್ಲಿರುತ್ತದೆ; ಕೆಲವು ಕೊಡೆಗಳು ಜಲನಿರೋಧಕವಾಗಿರುವುದಿಲ್ಲ. ಕೊಡೆಗಳ ಮೇಲಾವರಣಗಳನ್ನು ಬಟ್ಟೆ ಅಥವಾ ಮೆದುವಾದ ಪ್ಲಾಸ್ಟಿಕ್‍ನಿಂದ ತಯಾರಿಸಿರಬಹುದು.

ಕೊಡೆಗಳು ಮುಖ್ಯವಾಗಿ ವೈಯಕ್ತಿಕ ಬಳಕೆಗೆ ಬರುವಷ್ಟು ಗಾತ್ರ ಹೊಂದಿರುವ, ಕೈಯಲ್ಲಿ ಹಿಡಿಯುವ, ಸಾಗಿಸಬಲ್ಲ ಸಾಧನಗಳಾಗಿರುತ್ತವೆ. ಗಾಲ್ಫ್ ಕೊಡೆಗಳು ಅತ್ಯಂತ ದೊಡ್ಡ ಕೈ ಹಿಡಿಯ ಕೊಡೆಗಳಾಗಿವೆ. ಕೊಡೆಗಳನ್ನು ಎರಡು ವರ್ಗಗಳಾಗಿ ವಿಭಜಿಸಬಹುದು: ಸಂಪೂರ್ಣವಾಗಿ ಬಾಗಿಕೊಳ್ಳಬಹುದಾದ ಕೊಡೆಗಳು, ಇವುಗಳಲ್ಲಿ ಮೇಲಾವರಣವನ್ನು ಆಧರಿಸಿರುವ ಲೋಹದ ಕೋಲು ಒಳಸರಿಯುತ್ತದೆ, ಮತ್ತು ಹೀಗೆ ಕೊಡೆಯು ಕೈಚೀಲದಲ್ಲಿ ಹಿಡಿಸುವಷ್ಟು ಚಿಕ್ಕದಾಗುತ್ತದೆ; ಮತ್ತು ಬಾಗಿಕೊಳ್ಳದ ಕೊಡೆಗಳು, ಇವುಗಳಲ್ಲಿ ಆಧಾರ ದಂಡವು ಒಳಸರಿಯುವುದಿಲ್ಲ ಮತ್ತು ಕೇವಲ ಮೇಲಾವರಣವನ್ನು ಬಾಗಿಸಬಹುದು. ಕೈಯಾರೆ ನಿರ್ವಹಿಸಲಾದ ಕೊಡೆಗಳು ಮತ್ತು ಲಂಘಕವನ್ನು ಹೊಂದಿದ ಸ್ವಯಂಚಾಲಿತ ಕೊಡೆಗಳ ನಡುವೆ ಮತ್ತೊಂದು ವ್ಯತ್ಯಾಸವನ್ನು ಮಾಡಬಹುದು. ಲಂಘಕವಿರುವ ಕೊಡೆಗಳು ಗುಂಡಿ ಒತ್ತುತ್ತಿದ್ದಂತೆ ತೆರೆದುಕೊಳ್ಳುತ್ತವೆ.

ಕೈಯಲ್ಲಿ ಹಿಡಿಯಬಹುದಾದ ಕೊಡೆಗಳು ಯಾವುದೋ ಪ್ರಕಾರದ ಕೈಹಿಡಿಯನ್ನು ಹೊಂದಿರುತ್ತವೆ, ಕಟ್ಟಿಗೆಯ ಅಥವಾ ಪ್ಲಾಸ್ಟಿಕ್ ಉರುಳೆ ಅಥವಾ ಬಾಗಿದ, ಸೊಟ್ಟನೆಯ ಕೈಹಿಡಿ (ಛಡಿಯ ಕೈಹಿಡಿಯಂತೆ). ಕೊಡೆಗಳು ಒಂದು ಶ್ರೇಣಿಯ ಬೆಲೆ ಮತ್ತು ಗುಣಮಟ್ಟದಲ್ಲಿ, ಅಗ್ಗದ, ರಿಯಾಯಿತಿ ಅಂಗಡಿಗಳಲ್ಲಿ ಮಾರಾಟಮಾಡಲಾದ ಸಾಧಾರಣ ಗುಣಮಟ್ಟದ ಮಾದರಿಗಳಿಂದ ಹಿಡಿದು ದುಬಾರಿ, ನವುರಾಗಿ ತಯಾರಿಸಲಾದ, ವಿನ್ಯಾಸಕಾರರ ಗುರುತುಪಟ್ಟಿಯಿರುವ ಮಾದರಿಗಳವರೆಗೆ ಲಭ್ಯವಿವೆ. ಹಲವು ಜನರಿಗಾಗಿ ಸೂರ್ಯನನ್ನು ಪ್ರತಿಬಂಧಿಸಬಲ್ಲ ಹೆಚ್ಚು ದೊಡ್ಡ ಕೊಡೆಗಳನ್ನು ಹಲವುವೇಳೆ ಭದ್ರಪಡಿಸಿದ ಅಥವಾ ಅರೆಭದ್ರ ಸಾಧನಗಳಾಗಿ ಬಳಸಲಾಗುತ್ತದೆ ಮತ್ತು ಒಳಾಂಗಣ ಮೇಜುಗಳು, ಅಥವಾ ಇತರ ಹೊರಾಂಗಣ ಪೀಠೋಪಕರಣಗಳೊಂದಿಗೆ, ಅಥವಾ ಬಿಸಿಲಿರುವ ಕಡಲತೀರದಲ್ಲಿ ನೆರಳಿಗಾಗಿ ಬಳಸಲಾಗುತ್ತದೆ. ಆಧುನಿಕ ಕೊಡೆಯ ನೇರ ಪೂರ್ವಾಧಿಕಾರಿಯಾದ ಬಾಗಿಸಬಲ್ಲ/ಮಡಚಬಲ್ಲ ಕೊಡೆಯು ಚೀನಾದಲ್ಲಿ ಹುಟ್ಟಿಕೊಂಡಿತು. ಚೀನಾದ ಈ ಕೊಡೆಗಳು ಆಂತರಿಕವಾಗಿ ಆಧಾರ ಹೊಂದಿದ್ದವು ಮತ್ತು ಇವುಗಳಲ್ಲಿ ಮಡಚಬಲ್ಲ, ಹಿಂದೆ ಸರಿಸಬಲ್ಲ ಮತ್ತು ವಿಸ್ತರಿಸಬಲ್ಲ ಕೀಲುಗಳು ಜೊತೆಗೆ ಇಂದು ಬಳಕೆಯಲ್ಲಿರುವ ಕೊಡೆಗಳನ್ನು ಹೋಲುವ ಜಾರಿಸಬಲ್ಲ ಸನ್ನೆಕೋಲುಗಳು ಇದ್ದವು.

ಉಲ್ಲೇಖಗಳು

ರಕ್ಷಣಾತ್ಮಕ ಉಪಕರಣ
ಆತ್ಮವಿಶ್ವಾಸ

ಆತ್ಮವಿಶ್ವಾಸದ ಪರಿಕಲ್ಪನೆಯನ್ನು ಸಾಮಾನ್ಯವಾಗಿ ಒಬ್ಬರ ವೈಯಕ್ತಿಕ ವಿವೇಚನೆ, ಸಾಮರ್ಥ್ಯ, ಅಧಿಕಾರ, ಇತ್ಯಾದಿಗಳಲ್ಲಿನ ಸ್ವನಂಬಿಕೆಯಾಗಿ ಬಳಸಲಾಗುತ್ತದೆ. ನಿರ್ದಿಷ್ಟ ಚಟುವಟಿಕೆಗಳಲ್ಲಿ ಪ್ರವೀಣನಾದ ಅನುಭವಗಳಿಂದ ಒಬ್ಬರು ಆತ್ಮವಿಶ್ವಾಸವನ್ನು ಹೆಚ್ಚಿಸಿಕೊಳ್ಳುತ್ತಾರೆ. ಇದು ಭವಿಷ್ಯದಲ್ಲಿ ಒಬ್ಬರು ಸಾಮಾನ್ಯವಾಗಿ ತಾವು ಮಾಡಲು ಬಯಸಿದ್ದನ್ನು ಸಾಧಿಸಬಲ್ಲರು ಎಂಬುವ ಒಂದು ಸಕಾರಾತ್ಮಕ ನಂಬಿಕೆಯಾಗಿದೆ. ಆತ್ಮವಿಶ್ವಾಸ ಆತ್ಮಗೌರವಕ್ಕೆ ಸಮಾನವಲ್ಲ. ಆತ್ಮಗೌರವವು ಒಬ್ಬರ ಸ್ವಂತದ ಯೋಗ್ಯತೆಯ ಮೌಲ್ಯಮಾಪನವಾದರೆ, ಆತ್ಮವಿಶ್ವಾಸವು ಹೆಚ್ಚು ನಿರ್ದಿಷ್ಟವಾಗಿ ಯಾವುದಾದರೂ ಗುರಿಯನ್ನು ಸಾಧಿಸಲು ಒಬ್ಬರ ಸಾಮರ್ಥ್ಯದಲ್ಲಿನ ನಂಬಿಕೆ. ಆತ್ಮವಿಶ್ವಾಸವು ಸ್ವಯಂ ಪರಿಣಾಮಕಾರಿತ್ವದ ಸಾಮಾನ್ಯೀಕರಣವನ್ನು ಹೋಲುತ್ತದೆ ಎಂದು ಒಂದು ಉನ್ನತ ವಿಶ್ಲೇಷಣೆಯು ಸೂಚಿಸಿತು. ಮನೋವಿಜ್ಞಾನಿ ಮ್ಯಾಸ್ಲೊ ಮತ್ತು ಅವನ ನಂತರ ಅನೇಕ ಇತರರು ಸಾಮಾನ್ಯೀಕರಿಸಿದ ವ್ಯಕ್ತಿತ್ವ ಲಕ್ಷಣವಾಗಿ ಆತ್ಮವಿಶ್ವಾಸ, ಮತ್ತು ಒಂದು ನಿರ್ದಿಷ್ಟ ಕಾರ್ಯ, ಸಾಮರ್ಥ್ಯ ಅಥವಾ ಸವಾಲಿಗೆ ಸಂಬಂಧಿಸಿದಂತೆ ಆತ್ಮವಿಶ್ವಾಸದ (ಸ್ವಯಂ ಪರಿಣಾಮಕಾರಿತ್ವ) ನಡುವೆ ವ್ಯತ್ಯಾಸ ಮಾಡುವ ಅಗತ್ಯವನ್ನು ಒತ್ತಿಹೇಳಿದ್ದಾರೆ. ವಿಶಿಷ್ಟವಾಗಿ ಆತ್ಮವಿಶ್ವಾಸವು ಸಾಮಾನ್ಯ ಆತ್ಮವಿಶ್ವಾಸವನ್ನು ಸೂಚಿಸುತ್ತದೆ. ಇದು ಸ್ವ-ಪರಿಣಾಮಕಾರಿತ್ವದಿಂದ ಭಿನ್ನವಾಗಿದೆ. ಸ್ವ-ಪರಿಣಾಮಕಾರಿತ್ವವು ನಿರ್ದಿಷ್ಟ ಪರಿಸ್ಥಿತಿಗಳಲ್ಲಿ ಯಶಸ್ವಿಯಾಗಲು ಅಥವಾ ಒಂದು ಕಾರ್ಯವನ್ನು ಸಾಧಿಸಲು ಒಬ್ಬರ ಸಾಮರ್ಥ್ಯದಲ್ಲಿನ ನಂಬಿಕೆ ಮತ್ತು ಹಾಗಾಗಿ ಹೆಚ್ಚು ನಿಖರವಾಗಿ ವಿಶಿಷ್ಟ ಆತ್ಮವಿಶ್ವಾಸವನ್ನು ಸೂಚಿಸುವ ಪದವಾಗಿದೆ ಎಂದು ಮನೋವಿಜ್ಞಾನಿ ಬ್ಯಾಂಡ್ಯೂರಾ ವ್ಯಾಖ್ಯಾನಿಸಿದ್ದಾರೆ. ಒಬ್ಬ ವ್ಯಕ್ತಿಯು ತಾನು ಒಂದು ನಿರ್ದಿಷ್ಟ ಕಾರ್ಯವನ್ನು ಮುಗಿಸಬಲ್ಲೆ (ಒಳ್ಳೆ ಅಡಿಗೆ ಮಾಡಬಹುದು ಅಥವಾ ಒಳ್ಳೆ ಕಾದಂಬರಿ ಬರೆಯಬಹುದು) ಎಂಬ ಆತ್ಮವಿಶ್ವಾಸವನ್ನು ಹೊಂದಿರಬಹುದು ಆದರೆ ಅವರು ಸಾಮಾನ್ಯ ಆತ್ಮವಿಶ್ವಾಸವನ್ನು ಹೊಂದಿರದಿರಬಹುದು, ಅಥವಾ ಇದಕ್ಕೆ ವಿಲೋಮವಾಗಿ ಆತ್ಮವಿಶ್ವಾಸಿಯಾಗಿರಬಹುದು ಆದರೆ ಒಂದು ನಿರ್ದಿಷ್ಟ ಕಾರ್ಯವನ್ನು ಸಾಧಿಸಲು ಬೇಕಾದ ಸ್ವ-ಪರಿಣಾಮಕಾರಿತ್ವವನ್ನು ಹೊಂದದಿರಬಹುದು ಎಂದು ಮನೋವಿಜ್ಞಾನಿಗಳು ಬಹುಕಾಲದಿಂದ ಗಮನಿಸಿದ್ದಾರೆ. ಆದರೆ, ಈ ಎರಡು ಪ್ರಕಾರಗಳ ಆತ್ಮವಿಶ್ವಾಸಗಳು ಒಂದಕ್ಕೊಂದು ಸಂಬಂಧಿಸಿವೆ, ಮತ್ತು ಈ ಕಾರಣಕ್ಕಾಗಿ ಇವನ್ನು ಸುಲಭವಾಗಿ ಒಗ್ಗೂಡಿಸಬಹುದು.

ಆತ್ಮವಿಶ್ವಾಸವು ವ್ಯಕ್ತಿಗಳಲ್ಲಿನ ಇತರ ಮನೋವೈಜ್ಞಾನಿಕ ಚರಾಂಶಗಳಿಗೆ (ಉದಾಹರಣೆಗೆ ಹಣ ಉಳಿಸುವುದು, ವ್ಯಕ್ತಿಗಳು ಇತರರ ಮೇಲೆ ಹೇಗೆ ಪ್ರಭಾವ ಬೀರುತ್ತಾರೆ, ಒಬ್ಬ ಜವಾಬ್ದಾರಿಯ ವಿದ್ಯಾರ್ಥಿಯಾಗಿರುವುದು) ಸಂಬಂಧಿಸಿವೆ ಎಂದು ಸಾಮಾಜಿಕ ಮನೋವಿಜ್ಞಾನಿಗಳು ಕಂಡುಕೊಂಡಿದ್ದಾರೆ. ಒಬ್ಬ ವ್ಯಕ್ತಿಯ ಸಾಮಾನ್ಯ ಆತ್ಮವಿಶ್ವಾಸವು ಅವನ ಆತಂಕದ ಮಟ್ಟಕ್ಕೆ ಋಣಾತ್ಮಕವಾಗಿ ಸಂಬಂಧಿಸಿದೆ ಎಂದು ಮಾರಾಟಗಾರಿಕಾ ಸಂಶೋಧಕರು ಕಂಡುಕೊಂಡಿದ್ದಾರೆ.

ಉಲ್ಲೇಖಗಳು

ಮನೋವೈಜ್ಞಾನಿಕ ಪರಿಕಲ್ಪನೆಗಳು
ಸೈಲೇಂದ್ರ ನಾಥ್ ಮನ್ನ

ಸೈಲೇ೦ದ್ರ ನಾಥ್ ಮನ್ನ ರವರು  ಸೆಪ್ಟೆಂಬರ್ ೧ ,೧೯೨೪ ರ೦ದು ಜನಿಸಿದರು.ನ೦ತರ ೨೭ ಫೆಬ್ರವರಿ ೨೦೧೨ ರ೦ದು ಮರಣ ಹೊ೦ದಿದರು. ಭಾರತೀಯ ಇಂಟರ್ನ್ಯಾಷನಲ್ ಫುಟ್ಬಾಲ್ ಆಟಗಾರನಾಗಿದ್ದು, ಭಾರತವು ಹಿಂದೆಂದೂ ನಿರ್ಮಿಸದ ಅತ್ಯುತ್ತಮ ರಕ್ಷಕರ ಪೈಕಿ ಒಬ್ಬರೆಂದು ಪರಿಗಣಿಸಲಾಗಿದೆ.ಅವರು ಒಲಿಂಪಿಕ್ಸ್ ಮತ್ತು ಏಷ್ಯನ್ ಗೇಮ್ಸ್ ಸೇರಿದಂತೆ ವಿವಿಧ ಅಂತರರಾಷ್ಟ್ರೀಯ ಸ್ಪರ್ಧೆಗಳಲ್ಲಿ ಭಾರತವನ್ನು ಪ್ರತಿನಿಧಿಸಿ ನಾಯಕತ್ವ ವಹಿಸಿದ್ದಾರೆ. ಅವರು ೧೯ ವರ್ಷಗಳ ಕಾಲ ನಿರಂತರವಾಗಿ ಭಾರತದ ಅತ್ಯುತ್ತಮ ಕ್ಲಬ್ಗಳಲ್ಲಿ ಒಂದಾದ ಮೋಹನ್ ಬಗಾನ್ಗಾಗಿ ಆಡುವ ದಾಖಲೆಯನ್ನು ಹೊಂದಿದ್ದಾರೆ.

ಶಿಕ್ಷಣ

ಸೈಲೇ೦ದ್ರ ರವರು ಕಲ್ಕತ್ತಾ ವಿಶ್ವವಿದ್ಯಾನಿಲಯದ ಅಂಗಸಂಸ್ಥೆಯಾದ ಸುರೇಂದ್ರನಾಥ್ ಕಾಲೇಜ್ನಿಂದ ಪದವಿ ಪಡೆದರು. ಅವರು ಭಾರತದ ಭೂವೈಜ್ಞಾನಿಕ ಸಮೀಕ್ಷೆಗಾಗಿ ಕೆಲಸ ಮಾಡಿದರು.

ವೃತ್ತಿಜೀವನ
 
ಸೈಲೇ೦ದ್ರ ರವರು ೧೯೦೪ ರಲ್ಲಿ ೨ ನೇ ವಿಭಾಗ ಕೊಲ್ಕತ್ತಾದ ಫುಟ್ಬಾಲ್ ಲೀಗ್ನಲ್ಲಿ ಒಂದು ಕ್ಲಬ್ ಆಗಿದ್ದ ಮನ್ನಾ ಅವರು ಹೌರಾ ಯೂನಿಯನ್ಗೆ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಎರಡು ಋತುಗಳ ಕಾಲ ಕ್ಲಬ್ಗೆ ಹೊರಗುಳಿದ ನಂತರ, ಅವರು ೧೯೪೨ರಲ್ಲಿ ಮೋಹನ್ ಬಗಾನ್ ಗೆ ಸೇರಿದರು ಮತ್ತು೧೯೬೦ ರಲ್ಲಿ ತಮ್ಮ ನಿವೃತ್ತಿಯ ತನಕ ೧೯ ವರ್ಷಗಳ ಕಾಲ ಕ್ಲಬ್ಗಾಗಿ ಆಡುತ್ತಿದ್ದರು. ಈ ಅವಧಿಯಲ್ಲಿ ಅವರು ೧೯೫೦ ರಿಂದ ಮೋಹನ್ ಬಗಾನ್ ಅವರ ಕ್ಯಾಪ್ಟನ್ ಆಗಿದ್ದರು. ೧೯೫೫ ರವರೆಗೆ.  ಮೋಹನ್ ಬಗಾನ್ನಲ್ಲಿ ೧೯ ವರ್ಷಗಳ ವೃತ್ತಿಜೀವನದ ಅವಧಿಯಲ್ಲಿ, ಅವರು ಕೇವಲ೧೯ ಡಾಲರ್ಗಳನ್ನು ಮಾತ್ರ ಪಡೆದರು (ಅಸ್ತಿತ್ವದಲ್ಲಿರುವ ಡಾಲರ್ ದರವನ್ನು ಆಧರಿಸಿ ಸರಿಸುಮಾರಾಗಿ ಯುಎಸ್ಡಿ೦.೫ ಒಬ್ಬ ರಕ್ಷಕನಾಗಿ ಅವನು ತನ್ನ ನಿರೀಕ್ಷೆ, ಹೊದಿಕೆ ಮತ್ತು ಬಲವಾದ ಫ್ರೀ ಕಿಕ್ಗೆ ಹೆಸರುವಾಸಿಯಾಗಿದ್ದರು.

ಅಂತರಾಷ್ಟ್ರೀಯ ವೃತ್ತಿಜೀವನ
  ಮನ್ನಾ ನಾಯಕತ್ವದಲ್ಲಿ, ೧೯೫೧ರ ಏಷ್ಯನ್ ಗೇಮ್ಸ್ನಲ್ಲಿ ಭಾರತವು ಚಿನ್ನದ ಪದಕವನ್ನು ಗೆದ್ದಿತು ಮತ್ತು ೧೯೫೨ ರಿಂದ ೧೯೫೬ ರವರೆಗೂ ಸತತ ನಾಲ್ಕು ವರ್ಷಗಳಿಂದ ಕ್ವಾಂಡ್ರಾಂಗ್ಯುಲರ್ ಟೂರ್ನಮೆಂಟ್ ಗೆದ್ದಿತು.೧೯೫೩ ರಲ್ಲಿ, ಇಂಗ್ಲೆಂಡ್ ಫುಟ್ಬಾಲ್ ಅಸೋಸಿಯೇಷನ್ ​​ತನ್ನ ವರ್ಷದ ಪುಸ್ತಕದಲ್ಲಿ ವಿಶ್ವದ ೧೦ ಅತ್ಯುತ್ತಮ ಸ್ಕಿಪ್ಪರ್ಗಳ ಪೈಕಿ ಅವನನ್ನು ಗೌರವಿಸಿತು. ಮನ್ನಾ ಅವರು ೧೯೫೨ ರ ಒಲಿಂಪಿಕ್ಸ್  ದಲ್ಲಿ ಭಾರತೀಯ ತಂಡದ ನಾಯಕರಾಗಿದ್ದರು ಮತ್ತು ೧೯೫೪ ರ ಏಷ್ಯನ್ ಗೇಮ್ಸ್ನ ಸದಸ್ಯರಾಗಿದ್ದರು.

ಗೌರವಗಳು ಮತ್ತು ಪ್ರಶಸ್ತಿಗಳು
೧೯೫೩ ರಲ್ಲಿ ಇಂಗ್ಲಿಷ್ ಎಫ಼್ ಎ ಯಿಂದ ವಿಶ್ವದ ೧೦ ಅತ್ಯುತ್ತಮ ಕ್ಯಾಪ್ಟನ್ಸ್ ಪಟ್ಟಿಯಲ್ಲಿ ಸೇರಿಸಲಾಯಿತು. 
ಭಾರತ ಸರ್ಕಾರವು ೧೯೭೧ ರಲ್ಲಿ ಪದ್ಮಶ್ರೀ ಪ್ರಶಸ್ತಿ ನೀಡಿತು. 
೨೦೦೦ ರಲ್ಲಿ ಆಲ್ ಇಂಡಿಯಾ ಫುಟ್ಬಾಲ್ ಫೆಡರೇಶನ್ "ಮಿಲೇನಿಯಮ್ ಫುಟ್ಬಾಲ್ ಆಟಗಾರ" ಪ್ರಶಸ್ತಿಯನ್ನು ನೀಡಿತು. 
೨೦೦೧ ರಲ್ಲಿ "ಮೋಹನ್ ಬಗಾನ್ ರತ್ನ" ಪ್ರಶಸ್ತಿಯನ್ನು ನೀಡಲಾಯಿತು.

ಸಾವು 
ಸ್ವಲ್ಪ ಸಮಯದವರೆಗೆ ಅನಾರೋಗ್ಯದಿಂದ ಬಳಲುತ್ತಿದ್ದ ಮನ್ನಾ ಸೋಮವಾರ ಕೊಲ್ಕತ್ತಾದ ಖಾಸಗಿ ಆಸ್ಪತ್ರೆಯಲ್ಲಿ ೨೭ ಫೆಬ್ರುವರಿ ೨೦೧೨ ರಂದು ನಿಧನರಾದರು. ಅವರು ೮೭ ವರ್ಷ ವಯಸ್ಸಿನವರಾಗಿದ್ದರು ಮತ್ತು ಅವರ ಹೆಂಡತಿ ಮತ್ತು ಮಗಳು ಬದುಕುಳಿದರು.

ಉಲ್ಲೇಖಗಳು

ಕ್ರೀಡಾಪಟುಗಳು
ಬತ್ತಲೇಶ್ವರ

ಬತ್ತಲೇಶ್ವರ - ಬತ್ತಲೇಶ್ವರ ರಾಮಾಯಣ ಅಥವಾ ಕೌಶಿಕ ರಾಮಾಯಣದ ಕರ್ತೃ. 

ಈತ ಸು. 1430ರಲ್ಲಿದ್ದನೆಂದು ಕವಿಚರಿತೆಕಾರರೂ 1500ಕ್ಕೆ ಪೂರ್ವದಲ್ಲಿದ್ದನೆಂದು ಶಿವರಾಮ ಕಾರಂತರೂ 17ನೆಯ ಶತಮಾನದ ಆದಿಭಾಗದಲ್ಲಿದ್ದನೆಂದು ಕೃಷ್ಣಜೋಯಿಸರೂ ಅಭಿಪ್ರಾಯ ಪಡುತ್ತಾರೆ. ಕವಿಚರಿತೆಕಾರರು ಗುರುರಾಜ ಚಾರಿತ್ರದ ದೇವರಾಯನ (1419-1446) ಆಳ್ವಿಕೆಯಲ್ಲಿ ಪಂಪಾಪುರದಲ್ಲಿದ್ದ ಕರಸ್ಥಲದ ನಾಗಲಿಂಗ, ವೀರಣ್ಣೊಡೆಯ ಮುಂತಾದ 101 ವಿರಕ್ತರ ಗೋಷ್ಠಿಯಲ್ಲಿ ಈತನನ್ನು ಸೇರಿಸಿರುವುದರಿಂದ ಇವನ ಕಾಲ ಸು, 1430 ಆಗಬಹುದು ಎಂದು ಹೇಳಿರುವುದಲ್ಲದೆ ವೀರಶೈವಕವಿ ಎಂದೂ ತಿಳಿಸಿದ್ದಾರೆ.

ಬತ್ತಲೇಶ್ವರ ರಾಮಾಯಣ 
ಬತ್ತಲೇಶ್ವರ ರಾಮಾಯಣದಲ್ಲಿ 43 ಸಂಧಿಗಳೂ 2,650 ಪದ್ಯಗಳೂ ಇವೆ. ಒಂದು ಓಲೆಪ್ರತಿಯ ಪ್ರಾರಂಭದಲ್ಲಿ ವಾಲ್ಮೀಕಿ ರಾಮಾಯಣ ಬರೆವುದಕ್ಕೆ ಶುಭಮಸ್ತು ಎಂದೂ ಕೊನೆಯಲ್ಲಿ ಬರೆದು ಮುಗಿಸಿದ ವಾಲ್ಮೀಕಿ ರಾಮಾಯಣಕ್ಕೆ ಮಂಗಳ ಎಂದೂ ಇರುವುದರಿಂದ ಈ ಕಾವ್ಯ ವಾಲ್ಮೀಕಿ ರಾಮಾಯಣವೆಂದೇ ಪ್ರಚಾರದಲ್ಲಿ ಇರುವಂತೆ ಕಂಡು ಬರುತ್ತದೆ. ಹಾಗೆಯೆ ಕಾವ್ಯದಲ್ಲಿಯೂ ಮುನಿ ವಾಲ್ಮೀಕಿಯಿಂದ ಈ ಕೃತಿ ರಚಿತವಾಯಿತು ಎಂಬ ಅರ್ಥ ಬರುವ ಮಾತುಗಳು ಬರುವುದರಿಂದ ಇದನ್ನು ವಾಲ್ಮೀಕಿ ರಾಮಾಯಣವೆಂದೂ ಬತ್ತಲೇಶ್ವರ ಕವಿಯಿಂದ ರಚಿತವಾಗಿರುವುದರಿಂದ ಬತ್ತಲೇಶ್ವರ ರಾಮಾಯಣವೆಂದೂ ಕರೆಯಬಹುದಾದರೂ ಕೌಶಿಕ ರಾಮಾಯಣ ಎಂದು ಕರೆದಿರುವುದಕ್ಕೆ ಆಧಾರಗಳು ದೊರೆಯುವುದಿಲ್ಲ. ಕೆಲವು ಹಸ್ತಪ್ರತಿಗಳಲ್ಲಿ ಆ ಹೆಸರು ಕಂಡುಬಂದುದರಿಂದ ಶಿವರಾಮ ಕಾರಂತರು ಹಾಗೆ ಕರೆದಿದ್ದಾರೆ. ಮೊದಲಿನಿಂದ ಯುದ್ಧಕಾಂಡದ ಕೊನೆಯವರೆಗಿನ ಕಥಾವಸ್ತು ಇದರಲ್ಲಿ ವರ್ಣಿತವಾಗಿದೆ. ಕುಮಾರವಾಲ್ಮೀಕಿ ತನ್ನ ರಾಮಾಯಣದಲ್ಲಿ ಅರ್ಧದಷ್ಟನ್ನು ಯುದ್ಧಕಾಂಡಕ್ಕೆ ಮೀಸಲಾಗಿರಿಸಿದ್ದರೆ ಬತ್ತಲೇಶ್ವರ ಮುಕ್ಕಾಲು ಭಾಗವನ್ನೇ ಇದಕ್ಕಾಗಿ ಮೀಸಲಿಟ್ಟಿದ್ದಾನೆ. ಕೆಲವು ಪದ್ಯಗಳಲ್ಲಿ ಬರುವ ವಾಲ್ಮೀಕಿಯ ಹೆಸರಿನಿಂದ ವಾಲ್ಮೀಕಿಯೇ ಈ ಕಾವ್ಯವನ್ನು ರಚಿಸಿದ್ದಾನೆ ಎಂದು ಹೇಳಬಹುದಾದರೂ ಕಾವ್ಯದಲ್ಲಿ ಬಳಸಿರುವ ವರಕವಿ ಬತ್ತಲೇಶ್ವರ ಮತ್ತು ಬತ್ತಲೇಶ್ವರ ಪದಕ್ಕೆ ಪರ್ಯಾಯವಾಗಿ ಬಳಸಿರುವ ನಿರ್ವಾಣವರ, ಕಾಲಭೈರವ, ವೀರಭೈರವ ಇತ್ಯಾದಿ ಮಾತುಗಳಿಂದ ಈ ಕವಿ ಬತ್ತಲೇಶ್ವರ ಎಂದು ನಿರ್ಣಯಿಸಬಹುದಾಗಿದೆ. ಆದರೆ ವ್ಯಾಸಭಾರತವನ್ನು ಕನ್ನಡಕ್ಕೆ ತಂದ ಕುಮಾರವ್ಯಾಸನಂತೆ. ವಾಲ್ಮೀಕಿ ರಾಮಾಯಣವನ್ನು ಕನ್ನಡದಲ್ಲಿ ನಿರೂಪಿಸಿದ ಕುಮಾರ ವಾಲ್ಮೀಕಿಯಂತೆ, ಮುನಿ ವಾಲ್ಮೀಕಿ ಎಂಬಾತ ತನ್ನ ಆರಾಧ್ಯದೈವನಾದ ಸಹ್ಯಾದ್ರಿಯ ಬತ್ತಲೇಶ್ವರನ ಅಂಕಿತದಲ್ಲಿ ಈ ರಾಮಾಯಣವನ್ನು ರಚಿಸಿರಬಹುದೆಂದು ಊಹಿಸಲೂ ಅವಕಾಶವಿದೆ.

ಕಾವ್ಯದ ಮೊದಲಲ್ಲಿ ಗಣಪತಿ ಮತ್ತು ಸರಸ್ವತಿಯರ ಸ್ತುತಿ ಇದೆ. ಕಾವ್ಯದ ಉದ್ದಕ್ಕೂ ಶಬ್ದಾಲಂಕಾರಪ್ರಿಯತೆ ಎದ್ದು ಕಾಣುತ್ತದೆ. ಕೃತಿಯ ಕಾಂಡವಿಭಾಗ ಹೀಗಿದೆ : ಬಾಲಕಾಂಡ, ಶೋಭನಕಾಂಡ, ಅರಣ್ಯಕಾಂಡ, ಲಂಕಾಕಾಂಡ ಮತ್ತು ಯುದ್ಧಕಾಂಡ.

ಪ್ರತಿಸಂಧಿಯ ಕೊನೆಯ ಪದ್ಯದಲ್ಲಿ ಸಂಧಿಯ ಪದ್ಯಸಂಖ್ಯೆಯನ್ನು ಸೇರಿಸಿರುವುದು ಚಮತ್ಕಾರಯುಕ್ತವಾಗಿದೆ. ವಾಲ್ಮೀಕಿ ರಾಮಾಯಣವನ್ನೆ ಅನುಸರಿಸಿದ್ದರೂ ಕವಿ ಅಲ್ಲಲ್ಲಿ ಆನಂದರಾಮಾಯಣ, ಪಂಪರಾಮಾಯಣ, ತೊರವೆ ರಾಮಾಯಣಗಳ ಕಥಾಸನ್ನಿವೇಶಗಳನ್ನೂ ಸೇರಿಸಿರುವುದು ಕಂಡುಬರುತ್ತದೆ. ಇದನ್ನೇ ಕವಿ ಕಾವ್ಯದ ಪ್ರಾರಂಭದಲ್ಲಿ 'ಕೇಳಿ ರಾಮಾಯಣದ ಕಥೆಗಳನ್ನೊಲಿದು ಬಣ್ಣಿಸುವೆ ಎಂದು ಹೇಳಿಕೊಳ್ಳುತ್ತಾನೆ.

ರನ್ನನ ಗದಾಯುದ್ಧದಲ್ಲಿ ಭೀಮನು ದುರ್ಯೋಧನನನ್ನು ಮೂದಲಿಸಿ ಹಿಂದಣ ಕೃತ್ಯಗಳೊಂದೊಂದನ್ನೂ ನೆನೆಸಿಕೊಂಡು ಹೊಡೆಯುವ ಸನ್ನಿವೇಶವನ್ನು ಬತ್ತಲೇಶ್ವರನು ರಾಮ ರಾವಣರ ಯುದ್ಧಸಂದರ್ಭದಲ್ಲಿ ಬಳಸಿಕೊಂಡಿದ್ದಾನೆ. ಲಂಕೆ ಹನುಮಂತನ ಬಾಲದ ಕಿಚ್ಚಿನಿಂದ ಉರಿಯುತ್ತಿರಲು ಹೇಡಿ ರಾವಣ ಪುಷ್ಪಕವನ್ನೇರುವುದು, ಹನುಮಂತ ಆತನನ್ನು ಹೊಡೆದು ಧರೆಗೆ ಕೆಡಹುವುದು, ರಾವಣನ ಹತ್ತುಮುಖಗಳ ಗಡ್ಡಮೀಸೆಗಳನ್ನು ಸುಡುವುದು ಮೊದಲಾದವು ವಾಲ್ಮೀಕಿ ರಾಮಾಯಣದಲ್ಲಿಲ್ಲ. ಇವನ್ನು ಪಂಪರಾಮಾಯಣದಿಂದ ಸ್ವೀಕರಿಸಲಾಗಿದೆಯೆಂದು ಹೇಳಬಹುದು. ಸೀತಾಸ್ವಯಂವರಕ್ಕೆ ವಿಶ್ವಾಮಿತ್ರ ರಾಮಲಕ್ಷ್ಮಣರೊಡನೆ ಬರಲು ಅಲ್ಲಿ ನೆರೆದಿದ್ದ ರಾಜರೆಲ್ಲರೂ ಎದ್ದು ವಿಶ್ವಾಮಿತ್ರನಿಗೆ ನಮಸ್ಕರಿಸಿದರೂ ರಾವಣ ಕುಳಿತಲ್ಲಿಂದ ಮೇಲೇಳದಿರುವುದನ್ನು ಕಂಡ ವಿಶ್ವಾಮಿತ್ರ ತನ್ನ ಕಾಲಿನ ತುದಿಯಿಂದ ನೆಲವನ್ನು ಒತ್ತಲು ರಾವಣ ಮುಗ್ಗರಿಸಿ ಬಂದು ಮುನಿಯ ಪಾದಗಳಲ್ಲಿ ಬೀಳುತ್ತಾನೆ. ಇಲ್ಲಿ ಕುಮಾರವ್ಯಾಸಭಾರತದ ದುರ್ಯೋಧನ ಕೃಷ್ಣನ ಕಾಲಿಗೆ ಬೀಳುವ ಸಂದರ್ಭದ ಅನುಕರಣೆ ಇದೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕನ್ನಡ ಕವಿಗಳು
ಆತ್ಮಸಾಕ್ಷಿ

ಆತ್ಮಸಾಕ್ಷಿಯು ತಪ್ಪಿನಿಂದ ಸರಿಯನ್ನು ವ್ಯತ್ಯಾಸಮಾಡಲು ನೆರವಾಗುವ ಒಂದು ಸಾಮರ್ಥ್ಯ, ಕೌಶಲ, ಅಂತಃಪ್ರಜ್ಞೆ ಅಥವಾ ವಿವೇಚನೆ. ನೈತಿಕ ವಿವೇಚನೆಯು ಮೌಲ್ಯಗಳು ಅಥವಾ ರೂಢಿಗಳಿಂದ ಹುಟ್ಟಬಹುದು (ತತ್ತ್ವಗಳು ಮತ್ತು ನಿಯಮಗಳು). ಮನೋವೈಜ್ಞಾನಿಕ ಪದಗಳಲ್ಲಿ ಆತ್ಮಸಾಕ್ಷಿಯನ್ನು ಹಲವುವೇಳೆ ಮಾನವನು ತನ್ನ ನೈತಿಕ ಮೌಲ್ಯಗಳ ವಿರುದ್ಧ ಹೋಗುವ ಕಾರ್ಯಗಳನ್ನು ಮಾಡಿದಾಗ ಪಶ್ಚಾತ್ತಾಪದ ಅನಿಸಿಕೆಗಳನ್ನು ಉಂಟುಮಾಡುವಂಥದ್ದು ಮತ್ತು ಕಾರ್ಯಗಳು ಅಂತಹ ರೂಢಿಗಳಿಗೆ ಅನುಗುಣವಾಗಿದ್ದಾಗ ಧರ್ಮಶೀಲತೆ ಅಥವಾ ಸಮಗ್ರತೆಯ ಅನಿಸಿಕೆಗಳನ್ನು ಉಂಟುಮಾಡುವಂಥದ್ದು ಎಂದು ವಿವರಿಸಲಾಗುತ್ತದೆ. ಒಂದು ಕಾರ್ಯದ ಮೊದಲು ಎಷ್ಟರ ಮಟ್ಟಿಗೆ ಆತ್ಮಸಾಕ್ಷಿಯು ನೈತಿಕ ವಿವೇಚನೆಗೆ ಹೇಳುತ್ತದೆ ಮತ್ತು ಅಂತಹ ನೈತಿಕ ವಿವೇಚನೆಗಳು ತರ್ಕದಲ್ಲಿ ಆಧರಿಸಿರಬೇಕೆ ಎಂಬುದು ಪಾಶ್ಚಾತ್ಯ ತತ್ವಶಾಸ್ತ್ರದ ಇತಿಹಾಸದ ಬಹಳಷ್ಟು ಕಾಲ ಚರ್ಚೆಯನ್ನು ಉಂಟುಮಾಡಿದೆ.

ಆತ್ಮಸಾಕ್ಷಿಯ ಧಾರ್ಮಿಕ ದೃಷ್ಟಿಕೋನಗಳು ಸಾಮಾನ್ಯವಾಗಿ ಅದನ್ನು ಎಲ್ಲ ಮಾನವರಲ್ಲಿ ಅಂತರ್ಗತವಾದ ನೈತಿಕತೆ, ಉದಾರವಾದ ಬ್ರಹ್ಮಾಂಡ ಮತ್ತು/ಅಥವಾ ದೈವಿಕತೆಗೆ ಸಂಬಂಧಿಸಿದ್ದು ಎಂದು ಕಾಣುತ್ತವೆ. ಧರ್ಮದ ವೈವಿಧ್ಯಮಯ ಸಂಸ್ಕಾರ ಸಂಬಂಧಿ, ಪೌರಾಣಿಕ, ಸಿದ್ಧಾಂತ ಸಂಬಂಧಿ, ಕಾನೂನು ಸಂಬಂಧಿ, ಸಾಂಸ್ಥಿಕ ಮತ್ತು ಪ್ರಾಪಂಚಿಕ ಲಕ್ಷಣಗಳು ಆತ್ಮಸಾಕ್ಷಿಯ ಅನುಭವಾತ್ಮಕ, ಭಾವನಾತ್ಮಕ, ಆಧ್ಯಾತ್ಮಿಕ ಅಥವಾ ಚಿಂತನಶೀಲ ಪರಿಗಣನೆಗಳೊಂದಿಗೆ ಅಗತ್ಯವಾಗಿ ಸಮಂಜಸವಾಗಿಲ್ಲದಿರಬಹುದು. ಆತ್ಮಸಾಕ್ಷಿಯ ಸಾಮರ್ಥ್ಯ ಸಂಭಾವ್ಯವಾಗಿ ಆನುವಂಶಿಕವಾಗಿ ನಿರ್ಧಾರಿತವಾದುದು, ಮತ್ತು ಅದರ ವಿಷಯ ಬಹುಶಃ ಒಂದು ಸಂಸ್ಕೃತಿಯ ಭಾಗವಾಗಿ ಕಲಿತಿರುವಂಥದ್ದು ಅಥವಾ ಅಚ್ಚಾಗಿರುವಂಥದ್ದು (ಭಾಷೆಯಂತೆ) ಎಂದು ಸಾಮಾನ್ಯ ಜಾತ್ಯತೀತ ಅಥವಾ ವೈಜ್ಞಾನಿಕ ದೃಷ್ಟಿಕೋನಗಳು ಪರಿಗಣಿಸುತ್ತವೆ.

ಆತ್ಮಸಾಕ್ಷಿಗೆ ಬಳಸಲಾಗುವ ಸಾಮಾನ್ಯ ರೂಪಕಗಳೆಂದರೆ "ಒಳಗಿನ ಧ್ವನಿ", "ಆಂತರಿಕ ಬೆಳಕು" ಇತ್ಯಾದಿ. ಆತ್ಮಸಾಕ್ಷಿಯು ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಕಾನೂನಿನಲ್ಲಿ ಒಂದು ಪರಿಕಲ್ಪನೆಯಾಗಿದೆ, ಮತ್ತು ಇದು ಸಮಗ್ರವಾಗಿ ವಿಶ್ವಕ್ಕೆ ಅನ್ವಯಿಸುವಂಥದ್ದು ಎಂದು ಹೆಚ್ಚಾಗಿ ಭಾವಿಸಲಾಗಿದೆ, ಮತ್ತು ಸಾರ್ವಜನಿಕ ಹಿತದ ಅಸಂಖ್ಯಾತ ಗಮನಾರ್ಹ ಕಾರ್ಯಗಳಿಗೆ ಪ್ರೇರಣೆಯಾಗಿದೆ, ಮತ್ತು ಸಾಹಿತ್ಯ, ಸಂಗೀತ ಹಾಗೂ ಸಿನಿಮಾದ ಅನೇಕ ಪ್ರಸಿದ್ಧ ಉದಾಹರಣೆಗಳ ವಿಷಯವಾಗಿದೆ.

ಉಪನಿಷತ್ತುಗಳು, ಬ್ರಹ್ಮ ಸೂತ್ರಗಳು ಮತ್ತು ಭಗವದ್ಗೀತೆಯ ಸಾಹಿತ್ಯಿಕ ಪರಂಪರೆಗಳಲ್ಲಿ, ಆತ್ಮಸಾಕ್ಷಿಯು ಒಳ್ಳೆಯದು ಮತ್ತು ಕೆಟ್ಟದರ ಬಗ್ಗೆ ಜ್ಞಾನವನ್ನು ರೂಪಿಸುವ, ಕ್ರಿಯೆಗಳ ಸಮಾಪ್ತಿಯಿಂದ ಮತ್ತು ಪರಿಣಾಮವಾಗಿ ಅನೇಕ ಜನ್ಮಗಳ ಉದ್ದಕ್ಕೂ ಕರ್ಮದ ಸಂಚಯದಿಂದ ಆತ್ಮವು ಪಡೆದುಕೊಳ್ಳುವ ಲಕ್ಷಣಗಳಿಗೆ ನೀಡಲಾದ ಗುರುತುಪಟ್ಟಿಯಾಗಿದೆ. ತಮ್ಮ ವಿವೇಕಚೂಡಾಮಣಿಯಲ್ಲಿ ಆದಿ ಶಂಕರರ ಪ್ರಕಾರ, ನೈತಿಕವಾಗಿ ಸರಿಯಾದ ಕಾರ್ಯ ಹೃದಯವನ್ನು ಶುದ್ಧವಾಗಿಸಲು ಮತ್ತು ಮಾನಸಿಕ ಶಾಂತಿಯನ್ನು ಒದಗಿಸಲು ನೆರವಾಗುತ್ತದೆ ಆದರೆ ಅದು ಒಂದೇ ನಮಗೆ ವಾಸ್ತವದ ನೇರ ಗ್ರಹಿಕೆಯನ್ನು ನೀಡುವುದಿಲ್ಲ.

ಉಲ್ಲೇಖಗಳು

ನೀತಿಶಾಸ್ತ್ರ
ಉಪಚಾರ

ಹಿಂದೂ ಧರ್ಮದಲ್ಲಿ, ಉಪಚಾರ (ಸೇವೆ ಅಥವಾ ಸೌಜನ್ಯ) ಶಬ್ದವು ಪೂಜೆಯ ಭಾಗವಾಗಿ ದೇವರಿಗೆ ಮಾಡಲಾದ ಅರ್ಪಣೆಗಳು ಮತ್ತು ಸೇವೆಗಳನ್ನು ಸೂಚಿಸುತ್ತದೆ.

ಉಪಚಾರಗಳು ಪ್ರಾರ್ಥನೆಯ ರೂಪಕ್ಕೆ ಅನುಗುಣವಾಗಿ ಬದಲಾಗುತ್ತಾವಾದರೂ, ಒಬ್ಬ ಗೌರವಾನ್ವಿತ ಅತಿಥಿಯನ್ನು ಸ್ವಾಗತಿಸುವ ಪ್ರಕ್ರಿಯೆಗೆ ಸದೃಶವಾದ ೧೬ ಉಪಚಾರಗಳ ಒಂದು ಸಾಮಾನ್ಯ ಪಟ್ಟಿ ಮುಂದಿದೆ:

 ಆವಾಹನೆ: ದೇವರನ್ನು ಆಹ್ವಾನಿಸುವುದು
 ಆಸನ: ದೇವರಿಗೆ ಕೂಡಲು ಪೀಠವನ್ನು ನೀಡುವುದು
 ಪಾದ್ಯ: ಪಾದಗಳನ್ನು ತೊಳೆಯಲು ನೀರು ಕೊಡುವುದು
 ಅರ್ಘ್ಯ: ಪಾನೀಯವನ್ನು ನೀಡುವುದು
 ಆಚಮನೀಯ: ಬಾಯಿ ತೊಳೆಯಲು ನೀರು ಕೊಡುವುದು
 ಸ್ನಾನ ಅಥವಾ ಅಭಿಷೇಕ: ಸ್ನಾನ ಮಾಡುವುದು
 ವಸ್ತ್ರ: ಬಟ್ಟೆ ಅಥವಾ ಉಡುಪನ್ನು ನೀಡುವುದು
 ಯಜ್ಞೋಪವೀತ ಅಥವಾ ಮಂಗಳಸೂತ್ರ: ಪವಿತ್ರ ದಾರವನ್ನು ಧರಿಸುವುದು
 ಅನುಲೇಪನ ಅಥವಾ ಗಂಧ: ಸುಗಂಧದ್ರವ್ಯವನ್ನು ಸಿಂಪಡಿಸುವುದು
 ಪುಷ್ಪ: ಹೂವುಗಳನ್ನು ನೀಡುವುದು
 ಧೂಪ: ಧೂಪದ್ರವ್ಯವನ್ನು ಬೆಳಗುವುದು
 ದೀಪ ಅಥವಾ ಆರತಿ: ದೇವರ ಮುಂದೆ ಎಣ್ಣೆಯ ದೀಪವನ್ನು ಬೆಳಗುವುದು
 ನೈವೇದ್ಯ: ಆಹಾರ ಅರ್ಪಿಸುವುದು
 ನಮಸ್ಕಾರ ಅಥವಾ ಪ್ರಣಾಮ: ಗೌರವಯುತ  ಸಾಷ್ಟಾಂಗವೆರಗುವಿಕೆ ಅಥವಾ ವಂದನೆ
 ಪರಿಕ್ರಮ ಅಥವಾ ಪ್ರದಕ್ಷಿಣೆ. ಸುತ್ತ ತಿರುಗುವುದು
 ವಿಸರ್ಜನೆ: ಬೀಳ್ಕೊಡುವುದು.

ಉಲ್ಲೇಖಗಳು

ಹಿಂದೂ ಪೂಜೆ
ವಟ್ಟಾಪುರ

ವಟ್ಟಾಪುರವು ಕೇರಳ ರಾಜ್ಯದ ತಿರುವನಂತಪುರಂ ಜಿಲ್ಲೆಯ ಒಂದು ಹಳ್ಳಿಯಾಗಿದೆ. , ಕಟ್ಟಡ ಸಾಮಗ್ರಿಗಳನ್ನು (ರಾಕ್) ಹೊರತೆಗೆಯಲು ಸಾಮಾನ್ಯವಾಗಿ ಬಳಸುವ ಕಲ್ಲುಗಣಿಗಳೊಂದಿಗೆ ಭೌಗೋಳಿಕ ವಿಶಿಷ್ಟತೆಗಳಿಗೆ ಹೆಸರುವಾಸಿಯಾಗಿದೆ .ಈ ಪಟ್ಟಣವು ತಿರುವನಂತಪುರ ಮತ್ತು ಕೊಟ್ಟಾಯಂ ಅನ್ನು ಸಂಪರ್ಕಿಸುವ MC ರಸ್ತೆಯ ಬದಿಯಿಂದ ಮತ್ತು ತ್ರಿವೇಂಡ್ರಮ್ ನಗರದಿಂದ 14 ಕಿ.ಮೀ ದೂರದಲ್ಲಿದೆ. ನೆಡುಮಾಂಗಡ್ ಹತ್ತಿರದ ಪಟ್ಟಣವಾಗಿದೆ. ಈ ಸ್ಥಳದ ಮೂಲದ ಬಗ್ಗೆ ಯಾವುದೇ ದಾಖಲೆಯಿಲ್ಲ. ವಟ್ಟಪ್ಪರದಲ್ಲಿನ ಪ್ರಮುಖ ಉದ್ಯೋಗ ಕೃಷಿಯಾಗಿದೆ (ರಬ್ಬರ್, ತೆಂಗಿನಕಾಯಿ).
ಅರನ್ಮುಲ

ಆರಾನ್ಮುಲವು ಕೇರಳ ರಾಜ್ಯದಲ್ಲಿರುವ ಒಂದು ದೇವಾಲಯ ಪಟ್ಟಣವಾಗಿದೆ.ಇದು ಕೇರಳದ ರಾಜಧಾನಿ  ತಿರುವನಂತಪುರಂನಿಂದ ಸುಮಾರು ೧೧೬ ಕಿ.ಮೀ ದೂರದಲ್ಲಿ ಪಂಪಾ ನದಿಯ ದಡದಲ್ಲಿದೆ. ತೀರ್ಥಯಾತ್ರೆ ಮತ್ತು ವ್ಯಾಪಾರದ ಹುದ್ದೆಗೆ ಇದು ಕೇಂದ್ರವಾಗಿದ್ದು, ನದಿಯು ಮುಖ್ಯ ಸಾರಿಗೆ ಮಾರ್ಗವಾಗಿದ್ದು, ಪಥನಂತಿಟ್ಟ ಜಿಲ್ಲೆಯ ಕೋಝೆಂಚೇರಿ ಸಮೀಪದಲ್ಲಿದೆ. ಇದು ಚೆನ್ನಣ್ಣೂರು ರೈಲು ನಿಲ್ದಾಣದಿಂದ ೧೦ ಕಿ.ಮೀ ದೂರದಲ್ಲಿದೆ.

ಉಲ್ಲೇಖಗಳು

ಪಥನಂತಿಟ್ಟ ಜಿಲ್ಲೆಯ ಹಳ್ಳಿಗಳು
ಪಟ್ಟೋಂ

ಪಟ್ಟಂ ಕೇರಳದ ತಿರುವನಂತಪುರಂ ನಗರದ ಒಂದು ಭಾಗವಾಗಿದೆ. ಇದು ತಿರುವನಂತಪುರಂಗೆ ೪ ಕಿ.ಮೀ ಉತ್ತರಕ್ಕೆ ಇದೆ. ಪಟ್ಟಂ ಹೆಚ್ಚಾಗಿ ವಸತಿ ಪ್ರದೇಶವಾಗಿದ್ದು, ಕೇರಳ ರಾಜ್ಯದ ಕೆಲವು ಪ್ರಮುಖ ಆಡಳಿತ ಕಚೇರಿಗಳನ್ನು ಹೊಂದಿದೆ ಮತ್ತು ಕೆಲವು ಶಾಪಿಂಗ್ ಸಂಕೀರ್ಣಗಳನ್ನು ಹೊಂದಿದೆ. ಕೇರಳ ಸಾರ್ವಜನಿಕ ಸೇವಾ ಆಯೋಗ, ಕೇರಳ ರಾಜ್ಯ ಯೋಜನಾ ಮಂಡಳಿ, ಲೈಫ್ ಇನ್ಶುರೆನ್ಸ್ ಕಾರ್ಪೊರೇಷನ್ ಆಫ್ ಇಂಡಿಯಾ, ತಿರುವನಂತಪುರಂ ಡಿವಿಶನಲ್ ಆಫೀಸ್, ಎಲ್ಐಸಿ ಹೌಸಿಂಗ್ ಫೈನಾನ್ಸ್ ಲಿಮಿಟೆಡ್, ಸ್ಟೇಟ್ ರಿಸೋರ್ಸ್ ಸೆಂಟರ್, ಜಿಲ್ಲೆಯ ಪಂಜಾಯತ್ ಹೆಡ್ಕ್ವಾರ್ಟರ್ಸ್, ಫೈರ್ ಅಂಡ್ ರೆಸ್ಕ್ಯೂ ಡಿಪಾರ್ಟ್ಮೆಂಟ್ ಹೆಡ್ಕ್ವಾರ್ಟರ್ಸ್, ಕೇರಳ ಸಹಕಾರ ಹಾಲು ಮಾರುಕಟ್ಟೆ ಒಕ್ಕೂಟ (ಮಿಲ್ಮಾ), ನೌಕರರ ಭವಿಷ್ಯ ನಿಧಿ ಪ್ರಾದೇಶಿಕ ಕಚೇರಿ ಮತ್ತು ಕೇರಳ ರಾಜ್ಯ ವಿದ್ಯುತ್ ಮಂಡಳಿ. ಸಂಚಾರ ಪೊಲೀಸ್ ಮತ್ತು ದೂರಸಂಪರ್ಕ ಇಲಾಖೆ, ಕೇರಳ ವಿಜ್ಞಾನ, ತಂತ್ರಜ್ಞಾನ ಮತ್ತು ಪರಿಸರ ಮುಖ್ಯ ಕಚೇರಿ (ಶಾಸ್ತ್ರ ಭವನ) ಸಹ ಪಟ್ಟಣದಲ್ಲಿದೆ.

ಚಿತ್ರಶಾಲೆ 
ತಿರುವನಂತಪುರಂ ಸೆಂಟ್ರಲ್ ಬಸ್ ನಿಲ್ದಾಣ ಮತ್ತು ನಗರ ಬಸ್ ನಿಲ್ದಾಣದಿಂದ (ಪೂರ್ವ ಕೋಟೆ ನಿಲ್ದಾಣ)  ಚಲಿಸುವ ಬಸ್ಸುಗಳಿಗೆ ಪಟ್ಟೋಮ್ ಒಂದು ಪ್ರಮುಖ ನಿಲ್ದಾಣವಾಗಿದೆ. ಇದು ನಾಲ್ಕು ರಸ್ತೆಗಳ ಸಭೆಯೊಂದಿಗೆ ತಿರುವನಂತಪುರದಲ್ಲಿ ಕಾರ್ಯನಿರತವಾದ ಛೇದಕಗಳಲ್ಲಿ ಒಂದಾಗಿದೆ. ಶಾಂಘುಮುಖಂ (೭ ಕಿಮೀ) ಮತ್ತು ತಿರುವನಂತಪುರಂ ಸೆಂಟ್ರಲ್ ರೈಲ್ವೆ ಸ್ಟೇಷನ್ (೪ ಕಿಮೀ), ರಾಹೆ.೪೭, ಉತ್ತರ ಕೇರಳಕ್ಕೆ ಮತ್ತು ಕೊವಡಿಯಾರ್ ಅರಮನೆಗೆ ರಸ್ತೆ.
ಅಮರವಿಲ

ಅಮರವಿಲ, ಕೇರಳ ರಾಜ್ಯ, ತಿರುವನಂತಪುರ ಜಿಲ್ಲೆಯ ನಯ್ಯಟ್ಟಿಂಕರ ಪಟ್ಟಣದಲ್ಲಿ ಒಂದು ಹಳ್ಳಿ. "ಅಮರವಿಲ" ಎಂಬ ಪದವು "ಅಮರತ್ವದ ಭೂಮಿ" ಎಂದರ್ಥ. ವಾಲಾಯರ್ ನಂತರ ಕೇರಳದ ಎರಡನೇ ಅತಿದೊಡ್ಡ ಚೆಕ್ಪೋಸ್ಟ್ ಅಮರವಿಲಾದಲ್ಲಿದೆ. ಈ ಗ್ರಾಮವು ಕೇರಳ-ತಮಿಳುನಾಡಿನ ಗಡಿಯಲ್ಲಿ ಕನ್ಯಾಕುಮಾರಿಯ ದಾರಿಯಲ್ಲಿ ರಾಹೆ.೪೭ ರಲ್ಲಿದೆ. ಇದು ನಯ್ಯಾಟಿಂಕರಾ ಪಟ್ಟಣದಿಂದ ಸುಮಾರು ೩ ಕಿಮೀ ದೂರದಲ್ಲಿದೆ. ಈ ಪಟ್ಟಣವು ಧಾರ್ಮಿಕ ಏಕೀಕರಣಕ್ಕಾಗಿ ಹೆಸರುವಾಸಿಯಾಗಿದೆ, ಅಲ್ಲಿ ನಾರಾಯಣಪುರ ರಸ್ತೆಯಲ್ಲಿರುವ ಗಣಪತಿ ದೇವಾಲಯ, ಮಸೀದಿ (ಅಮರಾವಿಲಾ ಜುಮಾ ಮಸೀದಿ), ಮತ್ತು ಚರ್ಚ್ (ಸಿಎಸ್ಐ ಚರ್ಚ್) ಗಳಿವೆ. ಈ ಗ್ರಾಮವು ಅಂಚೆ ಕಛೇರಿ, ಗ್ರಾಮ ಕಚೇರಿ, ಉಪ-ರೆಜಿಸ್ಟ್ರಾರ್ ಕಚೇರಿ, ಅಕ್ಷಯ ಇ-ಸೆಂಟರ್ ಮತ್ತು ಎಕ್ಸೈಸ್ ಕಚೇರಿ ಹೊಂದಿದೆ. ನೆಯ್ಯರ್ ನದಿಯ ದಂಡೆಯ ಮೇಲಿರುವ ಈ ಗ್ರಾಮವು ಭತ್ತದ ಮತ್ತು ಬಾಳೆಹಣ್ಣುಗಳನ್ನೂ ಒಳಗೊಂಡಂತೆ ದೊಡ್ಡ ಕೃಷಿ ಭೂಮಿಯನ್ನು ಹೊಂದಿದೆ. ನೆಯ್ಯರ್ ನದಿ ಈ ಭೂಮಿಯನ್ನು ಹೆಚ್ಚು ಫಲವತ್ತಾಗಿಸುತ್ತದೆ. ಸರಕಾರಿ ಟೈಲ್ ಕಾರ್ಖಾನೆ ಕೂಡ ಈ ಗ್ರಾಮದಲ್ಲಿದೆ.

೧೮೧೦ ರಲ್ಲಿ ಸ್ಥಾಪನೆಯಾದ ಅಮರವಿಲಾ ಸಿಎಸ್ಐ ಚರ್ಚ್ ಅಥವಾ ಸಿ.ಎಸ್.ಐ. ಅಮರಾವಿಲಾ ಮತ್ತು ಹಳೆಯ ಆಂಗ್ಲಿಕನ್ ಚರ್ಚ್ (ಆಂಗ್ಲಿಕನ್ ಕಮ್ಯುನಿಯನ್) ಎಂಬ ಎಮಿಲಿ ಚಾಪೆಲ್ ಈ ಗ್ರಾಮದ ಪ್ರಮುಖ ಆಕರ್ಷಣೆಗಳಲ್ಲಿ ಒಂದಾಗಿದೆ.

ಉಲ್ಲೇಖಗಳು

ತಿರುವನಂತಪುರಂ ಜಿಲ್ಲೆಯ ಹಳ್ಳಿಗಳು
ಬಜ್ಪೆ

ಬಜ್ಪೆ ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿರುವ ಒಂದು ಪಟ್ಟಣವಾಗಿದೆ. ಇದು ಮಂಗಳೂರಿನ ಹೃದಯ ಭಾಗದಿಂದ ಸುಮಾರು ೧೮ ಕಿಲೋಮೀಟರ್ (೧೧ ಮೈಲಿ) ದೂರದಲ್ಲಿದೆ. ಮಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು ಬಜಪೆಯಲ್ಲಿದೆ ಮತ್ತು ಇದನ್ನು ಬಜ್ಪೆ ಏರೋಡ್ರೋಮ್ ಎಂದು ಕರೆಯಲಾಗುತ್ತದೆ. ಸಿಟಿ ಬಸ್ ಸಂಖ್ಯೆ ೪೭ ಬಜ್ಪೆಯನ್ನು ಮಂಗಳೂರು ನಗರಕ್ಕೆ ಸಂಪರ್ಕಿಸುತ್ತದೆ.ಇದನ್ನು ಬಜಪೆ ಅಂತಲೂ ಕರೆಯುತ್ತಾರೆ. ಬಜ್ಪೆ ಸುತ್ತಮುತ್ತ ಹಲವಾರು ಹಳ್ಳಿಗಳಿವೆ, ಇದು ಕೇಂದ್ರವಾಗಿ ಕಾರ್ಯನಿರ್ವಹಿಸುತ್ತದೆ. ಬಜ್ಪೆ ಕೇಂದ್ರವಾಗಿ ಕಾರ್ಯನಿರ್ವಹಿಸುವ ಹತ್ತಿರದ ಹಳ್ಳಿಗಳೆಂದರೆ ಪೆರ್ಮುದೆ , ಕಾಳಮುಂಡ್ಕೂರು ಮತ್ತು ಕಟೀಲು . ಬಜ್ಪೆಯು ಬೀಜದ ಅಪ್ಪೆ(ಬೀಜಗಳ ತಾಯಿ) ಎಂಬ ತುಳು ಪದದಿಂದ ಉತ್ಪತ್ತಿಯಾಗಿದೆ. ಹಿಂದೆ ಬಜ್ಪೆಯು ಒಂದು ಪ್ರಮುಖ ಕೃಷಿ ಉತ್ಪನ್ನಗಳ ಮಾರುಕಟ್ಟೆಯಾಗಿದ್ದರಿಂದ ಈ ಹೆಸರಿನಿಂದ ಕರೆಯಲಾಗುತ್ತಿತ್ತು ಎಂದು ಹೇಳಲಾಗುತ್ತದೆ.

ಜನಸಂಖ್ಯೆ 
೨೦೦೧ ರ ಜನಗಣತಿಯ ಪ್ರಕಾರ, ಬಜ್ಪೆ  ಯು ೧೭,೦೩೨ ಜನಸಂಖ್ಯೆಯನ್ನು ಹೊಂದಿದ್ದು. ಪುರುಷರು ೪೮% ಮತ್ತು ಮಹಿಳೆಯರು ೫೨% ಇದ್ದಾರೆ. ಬಜ್ಪೆ ೯೨% ರಷ್ಟು ಸರಾಸರಿ ಸಾಕ್ಷರತಾ ಪ್ರಮಾಣವನ್ನು ಹೊಂದಿದೆ, ಇದು ರಾಷ್ಟ್ರೀಯ ಸರಾಸರಿ ೭೪.೦೪% ಕ್ಕಿಂತ ಹೆಚ್ಚಾಗಿದೆ; ಗಂಡು ಮತ್ತು ಹೆಣ್ಣು ಸಾಕ್ಷರತಾ ಪ್ರಮಾಣವು ಸಮಾನವಾಗಿರುತ್ತದೆ. ಜನಸಂಖ್ಯೆಯ ೧% ರಷ್ಟು ೬ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು.

ಶಿಕ್ಷಣ

ಬಜ್ಪೆ ಹಲವಾರು ಶಿಕ್ಷಣ ಸಂಸ್ಥೆಗಳಿಗೆ ನೆಲೆಯಾಗಿದೆ. ಈ ಊರಿನಲ್ಲಿರುವ ಕೆಲವು ಪ್ರಮುಖ ಶಿಕ್ಷಣ ಸಂಸ್ಥೆಗಳು :

ಸಂತ ಜೋಸೆಫರ ಪದವಿ ಪೂರ್ವ ಕಾಲೇಜು (ಹೈ ಸ್ಕೂಲ್ ಮತ್ತು ಪ್ರಿ ಯೂನಿವರ್ಸಿಟಿ)
ಶ್ರೀ ನಿರಂಜನ ಸ್ವಾಮಿ ಶಿಕ್ಷಣ ಸಂಸ್ಥೆಗಳು,ಸುಂಕದಕಟ್ಟೆ
ಮಾರ್ನಿಂಗ್ ಸ್ಟಾರ್ (ವಿಮಾನ ನಿಲ್ದಾಣ ಹತ್ತಿರ) ಶಾಲೆ
ಪರೋಕಿಯಲ್ ಹಿರಿಯ ಪ್ರಾಥಮಿಕ ಶಾಲೆ
ಲಿಟ್ಲ್ ಫ್ಲವರ್ ಗರ್ಲ್ಸ್ ಹೈಸ್ಕೂಲ್
ಪಾಪ್ಯುಲರ್ ಆಂಗ್ಲ ಮಾಧ್ಯಮ ಶಾಲೆ
ಅನ್ಸಾರ್ ಆಂಗ್ಲ ಮಾಧ್ಯಮ ಶಾಲೆ
ವಿಮಾನ ನಿಲ್ದಾಣ ಆಂಗ್ಲ ಮಾಧ್ಯಮ ಶಾಲೆ
ಹೋಲಿ ಫ್ಯಾಮಿಲಿ ಶಾಲೆ

ಉಲ್ಲೇಖಗಳು

ಪಟ್ಟಣ
ಮಂಗಳೂರು ತಾಲ್ಲೂಕು
ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಚವಕ್ಕಾಡ್

ಚವಕ್ಕಾಡ್ ಭಾರತದ ಕೇರಳ ರಾಜ್ಯದ ತ್ರಿಶೂರ್ ಜಿಲ್ಲೆಯ ಒಂದು ಪುರಸಭೆಯಾಗಿದೆ. ಚಾವಕ್ಕಾಡ್ ತನ್ನ ಬೀಚ್ ಮತ್ತು ಮೀನುಗಾರಿಕೆಗೆ ಹೆಸರುವಾಸಿಯಾಗಿದೆ. ಇದು ರಾಷ್ಟ್ರೀಯ ಹೆದ್ದಾರಿ ೬೬ ರಲ್ಲಿ ನೆಲೆಗೊಂಡಿದೆ, ಕೇರಳದ ವಾಣಿಜ್ಯ ರಾಜಧಾನಿ ಮತ್ತು ಕೇರಳದ ಸಾಂಸ್ಕೃತಿಕ ರಾಜಧಾನಿಯಾದ ತ್ರಿಶ್ಶೂರ್ನ ವಾಯುವ್ಯಕ್ಕೆ ೨೫ ಕಿಲೋಮೀಟರ್ (೧೬ ಮೈಲಿ) ಕೊಚ್ಚಿಯ ಉತ್ತರ ಭಾಗದ ೭೫ ಕಿಲೋಮೀಟರ್ (೪೭ ಮೈಲಿ) ದೂರದಲ್ಲಿದೆ.

ಇತಿಹಾಸ 
ಹಿಂದೂಗಳ ಶ್ರೀ ವಿಶಾನಾಥ ದೇವಾಲಯ ಮತ್ತು ನಾಗಯಕ್ಷಿ ದೇವಾಲಯವು ಚವಕ್ಕಾಡ್ನಲ್ಲಿದೆ. ಚಾವಕ್ಕಾಡ್ ಮತ್ತು ಸಿರಿಯನ್ ಕ್ರಿಶ್ಚಿಯನ್ ಚರ್ಚ್ನಲ್ಲಿರುವ ಮುಸ್ಲಿಂ ಪ್ರಸಿದ್ಧ ಮನಾಥಾಲಾ ಮಸೀದಿ ಪಾಲಯೂರ್ನಲ್ಲಿದೆ. ಇದು ವೆಸ್ಟ್ ಕೋಸ್ಟ್ನ ಸೇಂಟ್ ಥಾಮಸ್ ಸ್ಥಾಪಿಸಿದ ಏಳು ಚರ್ಚುಗಳಲ್ಲಿ ಒಂದಾಗಿದೆ ಎಂದು ನಂಬಲಾಗಿದೆ.

ಜನಸಂಖ್ಯೆ 

೨೦೦೧ ರ ಜನಗಣತಿಯಂತೆ, ಚಾವಕ್ಕಾಡ್ ೩೮,೧೩೮ ಜನಸಂಖ್ಯೆಯನ್ನು ಹೊಂದಿತ್ತು. ಜನಸಂಖ್ಯೆಯಲ್ಲಿ ಪುರುಷರು ೪೬% ಮತ್ತು ಮಹಿಳೆಯರು ೫೪% ಇದ್ದಾರೆ. ಚಾವಕ್ಕಾಡ್ ಸರಾಸರಿ ಸಾಕ್ಷರತಾ ಪ್ರಮಾಣ ೮೧% ರಷ್ಟಿದ್ದು, ಇದು ರಾಷ್ಟ್ರೀಯ ಸರಾಸರಿ ೫೯.೫% ಗಿಂತ ಹೆಚ್ಚಾಗಿದೆ; ೮೩% ನಷ್ಟು ಪುರುಷರ ಸಾಕ್ಷರತೆ ಮತ್ತು ೭೯% ನಷ್ಟು ಸ್ತ್ರೀ ಸಾಕ್ಷರತೆಯೊಂದಿಗೆ. ಜನಸಂಖ್ಯೆಯ ೧೧% ರಷ್ಟು ೬ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು.

ಉಲ್ಲೇಖಗಳು
ವಲಯಾರ್

ವಾಲಾಯರ್ ಭಾರತದ ಕೇರಳದ ಪಾಲಕ್ಕಾಡ್ ಜಿಲ್ಲೆಯಲ್ಲಿರುವ ಗಡಿ ಪಟ್ಟಣವಾಗಿದೆ. ಕೇರಳ-ತಮಿಳುನಾಡು ಗಡಿ ಚೆಕ್ ಪೋಸ್ಟ್ ಇಲ್ಲಿ ನೆಲೆಗೊಂಡಿದೆ, ಇದು ಕಮಾನುಗಳಿಂದ ಗುರುತಿಸಲ್ಪಟ್ಟಿದೆ. ಇದು ರಾಹೆ.೪೭ ನಲ್ಲಿ ಪಾಲಕ್ಕಾಡ್ನಿಂದ ೨೬ ಕಿಮೀ, ಕೊಯಮತ್ತೂರು ರೈಲ್ವೇ ನಿಲ್ದಾಣದಿಂದ ೨೦ ಕಿಮೀ ಮತ್ತು ಕೊಯಮತ್ತೂರು ವಿಮಾನ ನಿಲ್ದಾಣದಿಂದ ೩೦ ಕಿಮೀ ದೂರದಲ್ಲಿದೆ.

ಸ್ಥಳ 
ವಾಲಾಯಯರ್ ಭಾರತದ ಕೇರಳದ ಪಾಲಕ್ಕಾಡ್ ಜಿಲ್ಲೆಯಲ್ಲಿರುವ ಒಂದು ಸಣ್ಣ ಅಭಿವೃದ್ಧಿಶೀಲ ಪಟ್ಟಣವಾಗಿದೆ. ಇದು ವಾಣಿಜ್ಯ ತೆರಿಗೆ (ಹಿಂದೆ ಮಾರಾಟ ತೆರಿಗೆ) ಚೆಕ್ ಪೋಸ್ಟ್, ಮೋಟಾರು ವಾಹನಗಳು ಚೆಕ್ ಪೋಸ್ಟ್, ಮತ್ತು ಎಕ್ಸೈಸ್ ಚೆಕ್ ಪೋಸ್ಟ್ಗಳು ನೆಲೆಗೊಂಡಿದೆ ಅಲ್ಲಿ ರಾಹೆ.೪೭ ರಂದು ಕೇರಳ ಮತ್ತು ತಮಿಳುನಾಡಿನ ಕೊಯಮತ್ತೂರು ನಗರಗಳ ನಡುವೆ ಗಡಿಯಲ್ಲಿದೆ. ಈ ಮಾರ್ಗದಲ್ಲಿ ಹೆಚ್ಚಿನ ಸಂಚಾರದ ಕಾರಣದಿಂದಾಗಿ (ಕೇರಳಕ್ಕೆ ಆಮದು ಮಾಡಿಕೊಳ್ಳುವ ಹೆಚ್ಚಿನ ಸರಕುಗಳು ರಸ್ತೆಯ ಮೂಲಕ ಮತ್ತು ಪ್ರಧಾನವಾಗಿ ಈ ರಸ್ತೆಯ ಮೂಲಕ ನಡೆಯುತ್ತವೆ), ಈ ಸ್ಥಳವು ಟ್ರಾಫಿಕ್ ಜಾಮ್ಗಳಿಗೆ ಕುಖ್ಯಾತವಾಗಿದೆ.ಆದರೆ ಈಗ ಮೇಲ್ಸೇತುವೆಯಿಂದ ರಾಷ್ಟ್ರೀಯ ಹೆದ್ದಾರಿ ೪೭ ಸುಧಾರಣೆಯೊಂದಿಗೆ ಪರಿಸ್ಥಿತಿ ಬದಲಾಗಿದೆ. ವಾಡಕ್ಕೇಂಚೇರಿಗೆ ಈಗ ನಾಲ್ಕು ಹೆದ್ದಾರಿಗಳು ಸೇವಾ ರಸ್ತೆಗಳು ಮತ್ತು ಇತರ ಸೌಲಭ್ಯಗಳೊಂದಿಗೆ ನಾಲ್ಕು ಲೇನ್ ಆಗಿದೆ. ಚೆಕ್ ಪೋಸ್ಟ್ನ ಪ್ರವೇಶ ಬಿಂದುವಿನಿಂದ ನಿರ್ಗಮನ ಬಿಂದುವಿನಿಂದ ಸರಕು ವಾಹನಗಳಿಗೆ ಪ್ರತ್ಯೇಕ ಸೇವೆ ರಸ್ತೆ ಇದೆ, ಆದ್ದರಿಂದ ಪ್ರಯಾಣಿಕರ ವಾಹನಗಳು ಸುಲಭವಾಗಿ ಚೆಕ್ ಪೋಸ್ಟ್ ಪ್ರದೇಶದ ಮೂಲಕ ಹಾದು ಹೋಗಬಹುದು. ಇತರ ರಾಜ್ಯಗಳಿಂದ ಬರುವ ಪ್ರಯಾಣಿಕರ ವಾಹನಗಳಾದ ವಿಝ್ ಬಸ್ಸುಗಳು, ಪ್ರವಾಸಿ ಕ್ಯಾಬ್ಗಳು, ಯಾತ್ರಿಕರು ಈ ಗೇಟ್ ವೇ ಮೂಲಕ ಕೇರಳಕ್ಕೆ ಪ್ರವೇಶಿಸುತ್ತಾರೆ. ವಾಯಯೂರ್ ಕೇರಳ ರಾಜ್ಯದ ಕೊಯಮತ್ತೂರು ನಗರಕ್ಕೆ ಹೆಬ್ಭಾಗಿಲು ಆಗಿದೆ. ವಾಯಯೂರ್ನಲ್ಲಿ ಎನ್ಹೆಚ್ ೪೭ ನಿಂದ ೧೦೦ ಮೀಟರ್ ದೂರವಿರುವ ರೈಲ್ವೆ ನಿಲ್ದಾಣವಿದೆ. ಮಾರಾಟಗಾರ ತೆರಿಗೆ ಚೆಕ್ ಪೋಸ್ಟ್ (ಹಿಂದಿನ ಅತ್ಯಂತ ಭ್ರಷ್ಟವಾಗಿದ್ದು, ಭಾರತದಲ್ಲಿ ೧೦ ಅತಿ ದೊಡ್ಡ ಚೆಕ್ ಪೋಸ್ಟ್ಗಳಲ್ಲಿ ಒಂದಾಗಿದೆ) .

ಉಲ್ಲೇಖಗಳು
ಆದರ್ಶ (ನೀತಿಶಾಸ್ತ್ರ)

ಸಾಮಾನ್ಯವಾಗಿ ನೀತಿಶಾಸ್ತ್ರದ ವಿಷಯದಲ್ಲಿ, ಆದರ್ಶ ಎಂದರೆ ಗುರಿಯಾಗಿ ಒಬ್ಬರು ಸಕ್ರಿಯವಾಗಿ ಹಿಂಬಾಲಿಸುವ ಒಂದು ನೀತಿ ಅಥವಾ ಮೌಲ್ಯ, ಮತ್ತು ಒಬ್ಬರ ಆದರ್ಶಗಳ ಆದ್ಯತೆಯು ಪ್ರತಿಯೊಂದಕ್ಕೆ ಒಬ್ಬರ ಸಮರ್ಪಣೆಯ ವಿಸ್ತಾರವನ್ನು ಸೂಚಿಸುವ ಕಾರ್ಯನಿರ್ವಹಿಸಬಹುದು. ಉದಾಹರಣೆಗೆ, ಪ್ರಾಮಾಣಿಕತೆಯ ಆದರ್ಶವನ್ನು ಸಮರ್ಥಿಸುವವನು, ಆದರೆ ತನ್ನ ಸ್ನೇಹಿತನನ್ನು ರಕ್ಷಿಸಲು ಸುಳ್ಳು ಹೇಳಲು ಸಿದ್ಧನಿರುವವನು ಸ್ನೇಹಕ್ಕೆ ನಿಷ್ಠೆಯ ಜೊತೆಗೆ ಪ್ರಾಮುಖ್ಯದಲ್ಲಿ ಪ್ರಾಮಾಣಿಕತೆಗಿಂತ ಸ್ನೇಹದಲ್ಲಿ ನಂಬಿಕೆಯನ್ನೂ ಪ್ರದರ್ಶಿಸುತ್ತಾನೆ.

ಕಾನೂನಿನಲ್ಲಿ, ಕೆಲವೊಮ್ಮೆ ಸತ್ಯದ ಆದರ್ಶ (ಇದು ಎಲ್ಲ ಸಾಕ್ಷಿಯನ್ನು ಕೇಳಬೇಕು ಎಂದು ಸಲಹೆ ನೀಡುತ್ತದೆ) ಮತ್ತು ನ್ಯಾಯದ ಆದರ್ಶದ ನಡುವಿನ ಸಮತೋಲನವನ್ನು ಪರಿಹರಿಸಲು ಒಬ್ಬ ನ್ಯಾಯಾಧೀಶನನ್ನು ವಿನಂತಿಸಲಾಗುತ್ತದೆ. ರಾಜಕೀಯದಲ್ಲಿ ಆದರ್ಶಗಳು ಮಹತ್ವದ ಪಾತ್ರವಹಿಸುತ್ತವೆ. ಫ಼್ರೆಂಚ್ ಕ್ರಾಂತಿಯ ಅವಧಿಯಲ್ಲಿ, ಸ್ವಾತಂತ್ರ್ಯ, ಸಮಾನತೆ, ಭ್ರಾತೃತ್ವದ ನೀತಿಗಳನ್ನು ಆದರ್ಶಗಳ ಸ್ಥಾನಕ್ಕೆ ಏರಿಸಲಾಯಿತು. ವಾಸ್ತವವಾಗಿ, ಬಹುತೇಕ ರಾಜಕೀಯ ಚಳುವಳಿಗಳು ಆದರ್ಶಗಳ ಒಂದು ನಿರ್ದಿಷ್ಟ ಸಮೂಹವನ್ನು ಹೊಂದಿರುತ್ತವೆ. ಆದರೆ, ಅನೇಕ ಸಂದರ್ಭಗಳಲ್ಲಿ, ಆದರ್ಶಗಳು ನೆರವೇರದ ಉದಾಹರಣೆಗಳನ್ನು ಸುಲಭವಾಗಿ ಕಾಣಬಹುದು - ಇವುಗಳಲ್ಲಿ ಕೆಲವು ಸಂದರ್ಭಗಳಲ್ಲಿ ಯಾವುದೋ ನಿರ್ದಿಷ್ಟ ನಿರ್ಧಾರಕ್ಕಾಗಿ ಒಂದು ಆದರ್ಶ ಮತ್ತೊಂದನ್ನು ಮೀರಿಸುತ್ತದೆಂದು ಸಾಬೀತಾಗುತ್ತದೆ, ಅಥವಾ ಅವುಗಳನ್ನು ಮುಂದುವರಿಸಲು ಹತೋಟಿ ಉಳಿಸಿಕೊಳ್ಳಲು ಎಲ್ಲ ಆದರ್ಶಗಳನ್ನು ದುರ್ಬಲಗೊಳಿಸಬೇಕಾಗುತ್ತದೆ.

ಒಂದು ಭಿನ್ನ ರೂಪದ ಆದರ್ಶವೆಂದರೆ ಆರಾಧ್ಯವಕ್ತಿ ಅಥವಾ ಮಹಾಪುರುಷನದು. ಇವನನ್ನು ನೈತಿಕ ಉದಾಹರಣೆಯಾಗಿ ನೋಡಲಾಗುತ್ತದೆ. ಇವನು ಒಬ್ಬ ವಾಸ್ತವಿಕ ವ್ಯಕ್ತಿ ಅಥವಾ ಕಾಲ್ಪನಿಕ ಪಾತ್ರವಾಗಿರುವುದರಿಂದ, ಅಮೂರ್ತ ಅರ್ಥದಲ್ಲಿ ಇದನ್ನು ಆದರ್ಶವಾಗಿ ಪರಿಗಣಿಸಲು ಬಹಳ ಸಂಕೀರ್ಣ ಮತ್ತು ಬಹುಮುಖವಾಗಿರುತ್ತದೆ. ಆದರೆ, ಇವರನ್ನು ಕಥೆಯ ರೂಪದಲ್ಲಿ ಕೇವಲ ಕೆಲವು ಗುಣಲಕ್ಷಣಗಳು ಪ್ರದರ್ಶಿಸಲ್ಪಟ್ಟು ಎದುರಿಸಿದಾಗ, ಅವರು ಸರಳೀಕೃತ ಮೂಲರೂಪವಾಗಿರುತ್ತಾರೆ ಮತ್ತು ಇದರಿಂದ ಒಬ್ಬರು ಬಹಳ ಸುಲಭವಾಗಿ ಪಡಿಯಚ್ಚುಗಳನ್ನು ಪಡೆದುಕೊಳ್ಳಬಹುದು. ಉದಾಹರಣೆಗೆ, ಹಿಂದೂ ಧರ್ಮದಲ್ಲಿ, ರಾಮನ ಜೀವನವನ್ನು ಆದರ್ಶವೆಂದು ನೋಡಲಾಗುತ್ತದೆ, ಆದರೆ ನಂಬುವವರಿಗೆ ಅವನ ಬದುಕಿನ ಕಥೆಯ ಮೂಲಕ ಬಿಡಿಸಿ ಹೇಳಬೇಕಾಗುತ್ತದೆ.

ಆದರ್ಶಗಳನ್ನು ಆಚರಣೆಯಲ್ಲಿ ತರುವುದರ, ಮತ್ತು ಅವುಗಳ ನಡುವಿನ ಸಂಘರ್ಷಗಳನ್ನು ಬಗೆಹರಿಸುವುದರ ಸಂಕೀರ್ಣತೆಯನ್ನು ಪರಿಗಣಿಸಿದರೆ, ಅವುಗಳು ತತ್ತ್ವವಾಗಿ ಇಳಿಕೆಯಾಗುವುದನ್ನು ನೋಡುವುದು ಅಸಾಮಾನ್ಯವಲ್ಲ. ಇದನ್ನು ತಪ್ಪಿಸುವ ಒಂದು ರೀತಿಯೆಂದರೆ, ಪರಿಣಾಮದ ಬದಲಾಗಿ ಒಂದು ಪ್ರಕ್ರಿಯೆಯನ್ನು ವಿವರಿಸುವಂತಹ ಆದರ್ಶಗಳನ್ನು ಹೊಂದಿರುವುದು. ಸಾಮಾನ್ಯವಾಗಿ ಸದ್ಗುಣವು ಒಬ್ಬರು ಅಭ್ಯಾಸವಾಗಿ ಮಾಡಿಕೊಳ್ಳಬಹುದಾದ ಆದರ್ಶವಾಗಿರುತ್ತದೆ.

ಮೂಲಗಳು
 

ನೀತಿಶಾಸ್ತ್ರ
ಆದಾಯ

ಆದಾಯ ಎಂದರೆ ಒಂದು ನಿರ್ದಿಷ್ಟ ಕಾಲಮಿತಿಯೊಳಗೆ ಒಂದು ಘಟಕ ಅಥವಾ ವ್ಯಕ್ತಿಯು ಗಳಿಸುವ ಬಳಕೆ ಮತ್ತು ಉಳಿತಾಯದ ಅವಕಾಶ. ಇದನ್ನು ಸಾಮಾನ್ಯವಾಗಿ ವಿತ್ತೀಯ ಪರಿಭಾಷೆಯಲ್ಲಿ ವ್ಯಕ್ತಪಡಿಸಲಾಗುತ್ತದೆ. ಆದರೆ, ಮನೆಗಳು ಮತ್ತು ವ್ಯಕ್ತಿಗಳ ವಿಷಯದಲ್ಲಿ, ಆದಾಯ ಎಂದರೆ ಒಂದು ನಿರ್ದಿಷ್ಟ ಕಾಲಾವಧಿಯಲ್ಲಿ ಎಲ್ಲ ವೇತನಗಳು, ಸಂಬಳಗಳು, ಲಾಭಗಳು, ಬಡ್ಡಿ ಪಾವತಿಗಳು, ಬಾಡಿಗೆಗಳು ಮತ್ತು ಪಡೆದ ಗಳಿಕೆಗಳ ಇತರ ರೂಪಗಳ ಮೊತ್ತ. ಸಾರ್ವಜನಿಕ ಅರ್ಥಶಾಸ್ತ್ರದ ಕ್ಷೇತ್ರದಲ್ಲಿ, ಈ ಪದವು ವಿತ್ತೀಯ ಮತ್ತು ವಿತ್ತೀಯವಲ್ಲದ ಉಪಯೋಗ ಸಾಮರ್ಥ್ಯದ ಶೇಖರಣೆಯನ್ನು ಸೂಚಿಸಬಹುದು. ವಿತ್ತೀಯ ಉಪಯೋಗ ಸಾಮರ್ಥ್ಯವನ್ನು ಒಟ್ಟು ಆದಾಯದ ಪ್ರತಿನಿಧಿಯಾಗಿ ಬಳಸಲಾಗುತ್ತದೆ.

ಬಹುತೇಕ ಪ್ರತಿ ದೇಶದಲ್ಲಿ ತಲಾವಾರು ಆದಾಯವು ಸ್ಥಿರವಾಗಿ ಹೆಚ್ಚಾಗುತ್ತಿದೆ. ಜನರು ಅಧಿಕ ಆದಾಯವನ್ನು ಹೊಂದಿರುವುದಕ್ಕೆ ಅನೇಕ ಅಂಶಗಳು ಕೊಡುಗೆ ನೀಡುತ್ತವೆ ಉದಾಹರಣೆಗೆ ಶಿಕ್ಷಣ, ಜಾಗತೀಕರಣ ಮತ್ತು ಆರ್ಥಿಕ ಸ್ವಾತಂತ್ರ್ಯ ಹಾಗೂ ಶಾಂತಿಯಂತಹ ಅನುಕೂಲಕರ ರಾಜಕೀಯ ಪರಿಸ್ಥಿತಿಗಳು. ಆದಾಯದಲ್ಲಿ ಹೆಚ್ಚಳವು ಜನರು ಕಡಿಮೆ ಗಂಟೆಗಳು ಕೆಲಸಮಾಡಲು ಆಯ್ದುಕೊಳ್ಳಲು ಕಾರಣವಾಗುವ ಸಾಧ್ಯತೆಯೂ ಇರುತ್ತದೆ. ಅಭಿವೃದ್ಧಿಹೊಂದಿದ ದೇಶಗಳು ಅಧಿಕ ಆದಾಯಗಳನ್ನು ಹೊಂದಿರುತ್ತವೆ ಮತ್ತು ಅಭಿವೃದ್ಧಿಶೀಲ ದೇಶಗಳು ಕಡಿಮೆ ಆದಾಯಗಳನ್ನು ಹೊಂದಿರುವ ಸಾಧ್ಯತೆ ಇರುತ್ತದೆ.

ಆದಾಯ ಅಸಮಾನತೆಯು ಅಸಮಾನ ರೀತಿಯಲ್ಲಿ ಆದಾಯವು ಹಂಚಿಕೆಯಾಗಿರುವ ಮಟ್ಟವನ್ನು ಸೂಚಿಸುತ್ತದೆ. ಇದನ್ನು ಲೊರೆಂಜ಼್ ವಕ್ರರೇಖೆ ಮತ್ತು ಜಿನಿ ಗುಣಾಂಕ ಸೇರಿದಂತೆ ವಿವಿಧ ವಿಧಾನಗಳಿಂದ ಅಳೆಯಬಹುದು. ಸ್ವಲ್ಪ ಪ್ರಮಾಣದ ಅಸಮಾನತೆಯು ಅಗತ್ಯ ಮತ್ತು ಅಪೇಕ್ಷಣೀಯ, ಆದರೆ ಅತ್ಯಧಿಕ ಅಸಮಾನತೆಯು ದಕ್ಷತೆಯ ಸಮಸ್ಯೆಗಳು ಮತ್ತು ಸಾಮಾಜಿಕ ಅನ್ಯಾಯವನ್ನು ಉಂಟುಮಾಡುತ್ತದೆ ಎಂದು ಅರ್ಥಶಾಸ್ತ್ರಜ್ಞರು ಒಪ್ಪುತ್ತಾರೆ. ನಿವ್ವಳ ರಾಷ್ಟ್ರೀಯ ಆದಾಯದಂತಹ ಅಂಕಿಅಂಶಗಳಿಂದ ಅಳೆಯಲಾದ ರಾಷ್ಟ್ರೀಯ ಆದಾಯವು ಅರ್ಥವ್ಯವಸ್ಥೆಯಲ್ಲಿನ ಜನರು, ಸಂಸ್ಥೆಗಳು ಮತ್ತು ಸರ್ಕಾರದ ಒಟ್ಟು ಆದಾಯವನ್ನು ಅಳೆಯುತ್ತದೆ.

ಇತಿಹಾಸದಾದ್ಯಂತ, ಅನೇಕರು ನೈತಿಕತೆ ಮತ್ತು ಸಮಾಜದ ಮೇಲೆ ಆದಾಯದ ಪ್ರಭಾವದ ಬಗ್ಗೆ ಬರೆದಿದ್ದಾರೆ. ವೈಯಕ್ತಿಕ ಮತ್ತು ರಾಷ್ಟ್ರೀಯ ಮಟ್ಟದಲ್ಲಿನ ನಿರಂತರ ಆದಾಯದ ಬೆಳವಣಿಗೆಯಲ್ಲಿ ವ್ಯಕ್ತವಾದ ವಸ್ತುದ್ರವ್ಯದ ಪ್ರಗತಿ ಮತ್ತು ಸಮೃದ್ಧಿಯು ಯಾವುದೇ ಬಗೆಯ ನೈತಿಕತೆಯನ್ನು ಜೀವಂತವಾಗಿರಿಸುವುದಕ್ಕೆ ಅನಿವಾರ್ಯ ಅಡಿಪಾಯವನ್ನು ಒದಗಿಸುತ್ತದೆ ಎಂದು ಕೆಲವು ವಿದ್ವಾಂಸರು ತೀರ್ಮಾನಕ್ಕೆ ಬಂದಿದ್ದಾರೆ. ಈ ವಾದವನ್ನು ಆ್ಯಡಮ್ ಸ್ಮಿತ್ ಸ್ಪಷ್ಟವಾಗಿ ನೀಡಿದನು.

ಉಲ್ಲೇಖಗಳು

ಹಣಕಾಸು
ಥಿಯೋಡರ್ ರೂಸ್ವೆಲ್ಟ್

ಥಿಯೋಡರ್ ರೂಸ್ವೆಲ್ಟ್ ಜೂನಿಯರ್ ( ಅಕ್ಟೋಬರ್ 27, 1858 - ಜನವರಿ 6, 1919 ) ಒರ್ವ ಅಮೆರಿಕಾದ ರಾಜನೀತಿಜ್ಞ ,  ಲೇಖಕ, ಪರಿಶೋಧಕ, ಯೋಧ, ಮತ್ತು ನಿಸರ್ಗವಾದಿ ಹಾಗು ಇವರು 1901 ರಿಂದ 1909 ರವರೆಗೂ ಅಮೆರಿಕಾ ಸಂಯುಕ್ತ ಸಂಸ್ಥಾನದ 26 ನೇ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು. ಅವರು  1901 ಮಾರ್ಚ್ ನಿಂದ ಸೆಪ್ಟೆಂಬರ್  ವರೆಗೆ ಅಮೆರಿಕಾ ಸಂಯುಕ್ತ ಸಂಸ್ಥಾನದ 25 ನೇ ಉಪಾಧ್ಯಕ್ಷರಾಗಿ ಮತ್ತು 1899 ರಿಂದ 1900 ರವರೆಗೆ ನ್ಯೂಯಾರ್ಕ್ನ 33 ನೆಯ ಗವರ್ನರ್ ಆಗಿ ಕೂಡ ಸೇವೆ ಸಲ್ಲಿಸಿದರು.  ರಿಪಬ್ಲಿಕನ್ ಪಕ್ಷದ ನಾಯಕರಾಗಿದ್ದ ಇವರು 20 ನೇ ಶತಮಾನದ ಆರಂಭದಲ್ಲಿ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿನ ಪ್ರಗತಿಪರ ಯುಗಕ್ಕೆ ಚಾಲನೆ ನೀಡಿದರು .

ಉಲ್ಲೇಖಗಳು

ನೊಬೆಲ್ ಶಾಂತಿ ಪ್ರಶಸ್ತಿ ಪುರಸ್ಕೃತರು
ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿಗಳು
ಅಗುಸ್ಕಲೆಂಟಿಸ್

ಅಗುಸ್ಕಲೆಂಟಿಸ್  ,ಅಧಿಕೃತವಾಗಿ ಮುಕ್ತ ಮತ್ತು ಸಾರ್ವಭೌಮ ರಾಜ್ಯವಾದ ಅಗುಸ್ಕಲೆಂಟಿಸ್ ( Spanish: Estado Libre y Soberano de Aguascalientes, literally: Hot Waters)  ಇದು  ಮೆಕ್ಸಿಕೊದ 31 ರಾಜ್ಯಗಳಲ್ಲಿ ಒಂದಾಗಿದೆ.

ಉಲ್ಲೇಖಗಳು

Articles containing non-English-language text
ಧರ್ಮಶಾಲಾ

ಧರ್ಮಶಾಲಾ ಭಾರತದ ಹಿಮಾಚಲ ಪ್ರದೇಶದ ಎರಡನೇ ಚಳಿಗಾಲದ ರಾಜಧಾನಿಯಾಗಿದೆ ಮತ್ತು ಕಾಂಗ್ರಾ ಜಿಲ್ಲೆಯ ಪುರಸಭೆ.  ಇದು  ಜಿಲ್ಲಾ ಕೇಂದ್ರವಾಗಿಯೂ ಸಹ ಕಾರ್ಯನಿರ್ವಹಿಸುತ್ತದೆ. ಇದನ್ನು ಮೊದಲು ಭಗ್ಸು ಎಂದು ಕರೆಯಲಾಗುತ್ತಿತ್ತು. 

ಪ್ರಧಾನಿ ನರೇಂದ್ರ ಮೋದಿಯವರ ಪ್ರಮುಖ ಸ್ಮಾರ್ಟ್ ನಗರಗಳ ಮಿಷನ್ ಅಡಿಯಲ್ಲಿ ಸ್ಮಾರ್ಟ್ ನಗರವೆಂದು ಅಭಿವೃದ್ಧಿಪಡಿಸಲುಗೊತ್ತಾಗಿರುವ  ನೂರು ಭಾರತೀಯ ನಗರಗಳಲ್ಲಿ  ಇದು ಕೂಡ ಒಂದಾಗಿದೆ.

ಧರ್ಮಶಾಲಾ ಅಂತರರಾಷ್ಟ್ರೀಯ ಕ್ರಿಕೆಟ್ ಕ್ರೀಡಾಂಗಣ 

 ಹಿಮಾಲಯ ಶ್ರೇಣಿಗಳ ನೈಸರ್ಗಿಕ ಹಿನ್ನೆಲೆಯಿಂದಾಗಿ, ಇದು ವಿಶ್ವದ ಅತ್ಯಂತ ಆಕರ್ಷಕ ಕ್ರಿಕೆಟ್ ಕ್ರೀಡಾಂಗಣಗಳಲ್ಲಿ ಒಂದಾಗಿದೆ. ಇದು ವಿಶ್ವದ ಅತಿ ಎತ್ತರದ ಕ್ರಿಕೆಟ್ ಕ್ರೀಡಾಂಗಣಗಳಲ್ಲಿ ಒಂದಾಗಿದೆ.

ಹಿಮದಿಂದ ಆವೃತವಾದ ಪರ್ವತಗಳನ್ನು ವರ್ಷವಿಡೀ  ವೀಕ್ಷಿಸಬಹುದು.

ಗಮನಾರ್ಹ ನಿವಾಸಿಗಳು 
 ಟೆನ್ಜಿನ್ ಗ್ಯಾಟ್ಸೊ, 14 ನೇ ದಲೈ ಲಾಮಾ

Notes and references 

ಹಿಮಾಚಲ ಪ್ರದೇಶ
ಹಿಮಾಚಲ ಪ್ರದೇಶ ಕ್ರಿಕೆಟ್ ಅಸೋಸಿಯೇಷನ್ ಕ್ರೀಡಾಂಗಣ

ಹಿಮಾಚಲ ಪ್ರದೇಶ ಕ್ರಿಕೆಟ್ ಅಸೋಸಿಯೇಷನ್ ಕ್ರೀಡಾಂಗಣ ಭಾರತದ ಹಿಮಾಚಲ ಪ್ರದೇಶದ ಕಂಗ್ರಾದ ಧರ್ಮಶಾಲಾ ಜಿಲ್ಲೆಯಲ್ಲಿನ ಒ೦ದು ಸುಂದರವಾದ ಕ್ರಿಕೆಟ್ ಕ್ರೀಡಾಂಗಣ . 

ಈ ಕ್ರೀಡಾಂಗಣವು ಇಲ್ಲಿಯವರೆಗೆ 1 ಟೆಸ್ಟ್, 3 ಏಕದಿನ ಮತ್ತು 8 ಟಿ20 ಪ೦ದ್ಯಗಳನ್ನು ಆಯೋಜಿಸಿದೆ.

ಕ್ರಿಕೆಟ್
ಭಾರತದ ಕ್ರಿಕೆಟ್ ಮೈದಾನಗಳು
ಕ್ರಿಕೆಟ್ ಕ್ರೀಡಾಂಗಣಗಳು
ಭವಿಷ್ಯವಾಣಿ

ಭವಿಷ್ಯವಾಣಿ ಅಥವಾ ಮುನ್ಸೂಚನೆಯು ಅನಿಶ್ಚಿತ ಘಟನೆ ಬಗ್ಗೆ ಒಂದು ಹೇಳಿಕೆ. ಇದು ಹಲವುವೇಳೆ (ಆದರೆ ಯಾವಾಗಲೂ ಅಲ್ಲ) ಅನುಭವ ಅಥವಾ ಜ್ಞಾನದ ಮೇಲೆ ಆಧಾರಿತವಾಗಿರುತ್ತದೆ. ಅನೇಕ ಸಂದರ್ಭಗಳಲ್ಲಿ ಭವಿಷ್ಯದ ಬಗ್ಗೆ ಖಾತರಿಯಾದ ನಿಖರ ಮಾಹಿತಿಯು ಅಸಂಭವವಾದರೂ, ಭವಿಷ್ಯವಾಣಿಯು ಸಂಭಾವ್ಯ ಬೆಳವಣಿಗೆಗಳ ಬಗ್ಗೆ ಯೋಜನೆಗಳನ್ನು ಮಾಡಲು ನೆರವಾಗಲು ಉಪಯುಕ್ತವಾಗಬಹುದು; ವ್ಯಾಪಾರದಲ್ಲಿ ಭವಿಷ್ಯವಾಣಿಯು "... ಕನಿಷ್ಠಪಕ್ಷ ಎರಡು ವಿಷಯವಾಗಿರುತ್ತದೆ: ಮುಖ್ಯ ಹಾಗೂ ಕಠಿಣ" ಎಂದು ಹೊವರ್ಡ್ ಸ್ಟೀವನ್‍ಸನ್ ಬರೆಯುತ್ತಾರೆ.

ಸಂಖ್ಯಾಸಂಗ್ರಹಣಶಾಸ್ತ್ರದಲ್ಲಿ, ಭವಿಷ್ಯವಾಣಿಯು ಸಂಖ್ಯಾಶಾಸ್ತ್ರೀಯ ಅನುಮಾನದ ಭಾಗವಾಗಿದೆ. ಅಂತಹ ಅನುಮಾನದ ಒಂದು ನಿರ್ದಿಷ್ಟ ವಿಧಾನವನ್ನು ಭವಿಷ್ಯಸೂಚಕ ಅನುಮಾನ ಎಂದು ಕರೆಯಲಾಗುತ್ತದೆ, ಆದರೆ ಭವಿಷ್ಯವಾಣಿಯನ್ನು ಸಂಖ್ಯಾಶಾಸ್ತ್ರೀಯ ವಿಧಾನಗಳ ಹಲವಾರು ವಿಧಾನಗಳ ಪೈಕಿ ಯಾವುದರಲ್ಲಾದರೂ ಕೈಗೊಳ್ಳಬಹುದು. ವಾಸ್ತವವಾಗಿ, ಸಂಖ್ಯಾಸಂಗ್ರಹಣ ಶಾಸ್ತ್ರದ ಒಂದು ಸಂಭಾವ್ಯ ವಿವರಣೆ ಎಂದರೆ ಅದು ಜನಸಂಖ್ಯೆಯ ಒಂದು ಮಾದರಿ ಬಗ್ಗೆಗಿನ ಜ್ಞಾನವನ್ನು ಇಡೀ ಜನಸಂಖ್ಯೆಗೆ, ಮತ್ತು ಇತರ ಸಂಬಂಧಿತ ಜನಸಂಖ್ಯೆಗಳಿಗೆ ವರ್ಗಾಯಿಸುವ ಸಾಧನವನ್ನು ಒದಗಿಸುತ್ತದೆ ಎಂದು. ಇದು ಅಗತ್ಯವಾಗಿ ಕಾಲಾಂತರದ ಭವಿಷ್ಯವಾಣಿಗೆ ಸಮಾನವಲ್ಲ. ಮಾಹಿತಿಯನ್ನು ಕಾಲಾಂತರದಲ್ಲಿ, ಹಲವುವೇಳೆ ಕಾಲದಲ್ಲಿನ ನಿರ್ದಿಷ್ಟ ಬಿಂದುಗಳಿಗೆ ವರ್ಗಾಯಿಸಿದಾಗ, ಪ್ರಕ್ರಿಯೆಯನ್ನು ಮುನ್ಸೂಚನೆ ಎಂದು ಕರೆಯಲಾಗುತ್ತದೆ. ಮುನ್ಸೂಚನೆಗೆ ಸಾಮಾನ್ಯವಾಗಿ ಕಾಲ ಸರಣಿ ವಿಧಾನಗಳು ಬೇಕಾಗುತ್ತದೆ, ಆದರೆ ಭವಿಷ್ಯವಾಣಿಯನ್ನು ಹಲವುವೇಳೆ ಅಡ್ಡ-ಛೇದದ ದತ್ತದ ಮೇಲೆ ಮಾಡಲಾಗುತ್ತದೆ.

ವಿಜ್ಞಾನದಲ್ಲಿ, ಭವಿಷ್ಯವಾಣಿಯು ನಿರ್ದಿಷ್ಟ ಪರಿಸ್ಥಿತಿಗಳಲ್ಲಿ ಏನಾಗುವುದೆಂದು ಮುಂದಾಗಿ ಹೇಳುವ ಒಂದು ಕಠಿಣ, ಹಲವುವೇಳೆ ಪರಿಮಾಣಾತ್ಮಕವಾದ ಹೇಳಿಕೆಯಾಗಿರುತ್ತದೆ; ಉದಾಹರಣೆಗೆ, ಒಂದು ಸೇಬಿನ ಹಣ್ಣು ಮರದಿಂದ ಬಿದ್ದರೆ ಅದು ಗುರುತ್ವದ ಕಾರಣ ಭೂಮಿಯ ಕೇಂದ್ರದ ಕಡೆಗೆ ನಿರ್ದಿಷ್ಟ ಮತ್ತು ಸ್ಥಿರ ವೇಗೋತ್ಕರ್ಷದಿಂದ ಆಕರ್ಷಿಸಲ್ಪಡುವುದು. ವೈಜ್ಞಾನಿಕ ವಿಧಾನವು ವೈಜ್ಞಾನಿಕ ಸಿದ್ಧಾಂತಗಳ ತಾರ್ಕಿಕ ಪರಿಣಾಮಗಳಾದ ಪರೀಕ್ಷಾತ್ಮಕ ಹೇಳಿಕೆಗಳ ಮೇಲೆ ನಿರ್ಮಿಸಲ್ಪಟ್ಟಿರುತ್ತದೆ. ಇದನ್ನು ಪುನರಾವರ್ತಿಸಬಲ್ಲ ಪ್ರಯೋಗಗಳು ಅಥವಾ ಅವಲೋಕನಾ ಅಧ್ಯಯನಗಳ ಮೂಲಕ ಮಾಡಲಾಗುತ್ತದೆ.

ಅವಲೋಕನಗಳು ಮತ್ತು ಸಾಕ್ಷ್ಯಾಧಾರದಿಂದ ಅಲ್ಲಗಳೆಯಲ್ಪಟ್ಟ ವೈಜ್ಞಾನಿಕ ಸಿದ್ಧಾಂತವನ್ನು ತಿರಸ್ಕರಿಸಲಾಗುತ್ತದೆ. ಅನೇಕ ಹೊಸ ಭವಿಷ್ಯವಾಣಿಗಳನ್ನು ಉತ್ಪತ್ತಿಮಾಡುವ ಹೊಸ ಸಿದ್ಧಾಂತಗಳನ್ನು ಹೆಚ್ಚು ಸುಲಭವಾಗಿ ಬೆಂಬಲಿಸಬಹುದು ಅಥವಾ ತಪ್ಪಾಗಿಸಬಹುದು. ಪರೀಕ್ಷಿಸಲಾಗದಂಥ ಭವಿಷ್ಯವಾಣಿಗಳನ್ನು ಮಾಡುವ ಕಲ್ಪನೆಗಳು ಸಾಮಾನ್ಯವಾಗಿ ವಿಜ್ಞಾನದ ಭಾಗವಾಗಿರುವುದಿಲ್ಲ ಎಂದು ಪರಿಗಣಿಸಲ್ಪಡುತ್ತವೆ, ಎಲ್ಲಿಯವರೆಗೆಂದರೆ ಪರೀಕ್ಷಿಸಬಹುದಂಥ ಭವಿಷ್ಯವಾಣಿಗಳನ್ನು ಮಾಡುವವರೆಗೆ. ಸ್ಥಾಪಿತ ವಿಜ್ಞಾನವು ಹಲವುವೇಳೆ ಬಹಳ ವಿಶ್ವಾಸಾರ್ಹ ಮತ್ತು ನಿಖರವಾದ ಉಪಯುಕ್ತ ಭವಿಷ್ಯವಾಣಿಗಳನ್ನು ಮಾಡುತ್ತದೆ; ಉದಾಹರಣೆಗೆ, ಗ್ರಹಣಗಳನ್ನು ವಾಡಿಕೆಯಾಗಿ ಮುಂದಾಗಿ ಹೇಳಲಾಗುತ್ತದೆ.

ಉಲ್ಲೇಖಗಳು

ಭವಿಷ್ಯ
ಜ್ಯೋತಿಷ್ಯ
ಡೈನಮೊ (ಜಾದೂಗಾರ)

ಜಾದೂಗಾರರು

ಡೈನಮೊ (ಜಾದೂಗಾರ)
ಡೈನಮೊ ಎಂದೇ ಹೆಸರಾಗಿರುವ ಸ್ಟೀವನ್ ಫ್ರೈನ್ ಒಬ್ಬ ಖ್ಯಾತ ಆಂಗ್ಲ ಜಾದೂಗಾರ. ಇವರು ಜನಿಸಿದ್ದು ೧೯೮೨ ರ ಡಿಸೆಂಬರ್ ೧೭ ರಂದು. ಇಂಗ್ಲೀಷ್ ದೂರದರ್ಶನದಲ್ಲಿ ಪ್ರಸಾರವಾಗುವ 'ಡೈನಮೊ: ಮ್ಯಾಜಿಷಿಯನ್ ಇಂಪಾಸಿಬಲ್' ಎಂಬ ಕಾರ್ಯಕ್ರಮದಿಂದಲೇ ಪ್ರಸಿದ್ಧಿ ಪಡೆದುಕೊಂಡಿದ್ದಾರೆ. ಈ ಕಾರ್ಯಕ್ರಮ ಜುಲೈ ೨೦೧೧ ರಿಂದ ಸೆಪ್ಟೆಂಬರ್ ೨೦೧೪ ರ ವರೆಗೆ ಪ್ರಸಾರವಾಗುತ್ತಿತ್ತು.

ಆರಂಭಿಕ ದಿನಗಳು
ಫ್ರೈನ್ ಜನಿಸಿದ್ದು ಇಂಗ್ಲೆಂಡ್ ಪಶ್ಚಿಮ ಯಾರ್ಕ್ ಶೈರ್ ನ ಬ್ರಾಡ್ ಫೋರ್ಡ್ ನಲ್ಲಿ. ಇವರ ತಾಯಿ ಇಂಗ್ಲೀಷ್ ಮೂಲದವರೇ ಆದರೆ ತಂದೆ ಪಾಕಿಸ್ತಾನ ಮೂಲದವರು.ಕರುಳು ಸಂಬಂಧಿ ಕಾಯಿಲೆಯೊಂದರಿಂದ ನರಳಿದ ಫ್ರೈನ್ ಜೀವನ ಪರ್ಯಂತ ಸಣ್ಣ ದೇಹವನ್ನು ಹೊಂದಿರುವಂತಾಗಿದೆ. ಇವರೇ ಹೇಳುವ ಪ್ರಕಾರ ಇವರು ಮೊದಲು ಜಾದೂ ಕಲಿತಿದ್ದು ಇವರ ಅಜ್ಜನಿಂದ.

ಮಾಧ್ಯಮಗಳಲ್ಲಿ ಕಾರ್ಯಕ್ರಮಗಳು
 ಡೈನಮೊ ಎರಡನೇ ಸರಣಿ ಕಾರ್ಯಕ್ರಮ, 'ಡೈನಮೊ: ದಿ ಮ್ಯಾಜಿಷಿಯನ್ ಇಂಪಾಸಿಬಲ್'.
 ಡೈನಮೊ ಮೂರನೇ ಸರಣಿ ಕಾರ್ಯಕ್ರಮ, 'ಡೈನಮೊ: ದಿ ಮ್ಯಾಜಿಷಿಯನ್ ಇಂಪಾಸಿಬಲ್'. ೨೦೧೩ರ ಜುಲೈ ೧೧ ರಂದು ಪ್ರಸಾರವಾಯಿತು.
 ೨೦೧೩ರ ಆಗಸ್ಟ್ ೧ ರಂದು ಡೈನಮೊ 'ನಥಿಂಗ್ ಐಸ್ ಇಂಪಾಸಿಬಲ್'  ಎನ್ನುವ ತಲೆ ಬರಹವಿರುವ ತಮ್ಮ ಆತ್ಮ ಚರಿತ್ರೆಯನ್ನು ಬಿಡುಗಡೆ ಮಾಡಿದರು.

ಜಾದೂ ಪ್ರಶಸ್ತಿಗಳು
 'ಡೈನಮೊ: ದಿ ಮ್ಯಾಜಿಷಿಯನ್ ಇಂಪಾಸಿಬಲ್' ಆಂಗ್ಲ ಕಾರ್ಯಕ್ರಮವು 'ಬ್ರಾಡ್ಕ್ಯಾಸ್ಟ್ ಅವಾರ್ಡ್ಸ್' ಕಾರ್ಯಕ್ರಮದಲ್ಲಿ ಅತ್ಯುತ್ತಮ ಮನರಂಜನೆ ಕಾರ್ಯಕ್ರಮದ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡಿತು.
 'ಡೈನಮೊ: ಮ್ಯಾಜಿಷಿಯನ್ ಇಂಪಾಸಿಬಲ್' ಎರಡನೇ ಆವೃತ್ತಿಯೂ ಅತ್ಯತ್ತಮ ಮನರಂಜನೆ ಕಾರ್ಯಕ್ರಮಕ್ಕಾಗಿ ಸತತ ಎರಡನೇ ಬಾರಿಗೆ ವರ್ಜಿನ್ ಮೀಡಿಯಾ ಅವಾರ್ಡ್ ಪಡೆಯಿತು.
 ಜಾದೂ ಕಲಾ ಅಕಾಡೆಮಿಯ ೪೮ ನೇ ವಾರ್ಷಿಕ ಪ್ರಶಸ್ತಿ ಪ್ರದರ್ಶನದಲ್ಲಿ ವರ್ಷದ ಜಾದೂಗಾರ ಪ್ರಶಸ್ತಿ.

ಉಲ್ಲೇಖಗಳು
ಕಿಟ್ ಹ್ಯಾರಿಂಗ್ಟನ್

ಕ್ರಿಸ್ಟೋಫರ್ ಕೇಟ್ಸ್ಬಿ "ಕಿಟ್" ಹ್ಯಾರಿಂಗ್ಟನ್ (26 ಡಿಸೆಂಬರ್ 1986 ರಂದು ಜನನ) ಒಬ್ಬ ಇಂಗ್ಲಿಷ್ ನಟ. 

ಗೇಮ್ ಆಫ್ ಥ್ರೋನ್ಸ್ ನಲ್ಲಿ ಇವರು ಜಾನ್ ಸ್ನೋ ಎಂಬ ಪಾತ್ರದಿಂದ ಬಹಳ ಪ್ರಖ್ಯಾತಿಯಾದರು .  ಗೇಮ್  ಆಫ್ ಥ್ರೋನ್ಸ್  ನ ಪ್ರತಿ ಸಂಚಿಕೆಗೆ ಇವರು £ 2 ಮಿಲಿಯನ್ ಸಂಭಾವನೆಯನ್ನು ಪಡೆಯುತ್ತಾರೆ .

ವೈಯಕ್ತಿಕ ಜೀವನ 
ಹ್ಯಾರಿಂಗ್ಟನ್ 2012 ರಲ್ಲಿ ಗೇಮ್ ಆಫ್ ಥ್ರೋನ್ಸ್ ಸಹ-ನಟಿ ರೋಸ್ ಲೆಸ್ಲಿಯನ್ನು ಡೇಟಿಂಗ್ ಮಾಡಲು ಪ್ರಾರಂಭಿಸಿದರು ಮತ್ತು ಸೆಪ್ಟೆಂಬರ್ 2017ರಲ್ಲಿ ತಮ್ಮ ನಿಶ್ಚಿತಾರ್ಥವನ್ನು ಘೋಷಿಸಿದರು .

References
ಮ್ಯಾಟ್ ಡ್ಯಾಮನ್

ಮ್ಯಾಥ್ಯೂ ಪೈಗೆ ಡ್ಯಾಮನ್  ( ಅಕ್ಟೋಬರ್ 8, 1970 ರಂದು ಜನನ ) ಒಬ್ಬ ಅಮೇರಿಕದ ನಟ, ಚಲನಚಿತ್ರ ನಿರ್ಮಾಪಕ ಮತ್ತು ಚಿತ್ರಕಥೆಗಾರ.

ಆರಂಭಿಕ ಜೀವನ 
ಡಾಸನ್, ಮ್ಯಾಸ್ಸಾಚುಸೆಟ್ಸ್ನ ಕೇಂಬ್ರಿಡ್ಜ್ನಲ್ಲಿ ಜನಿಸಿದರು, ಸ್ಟಾಕ್ ಬ್ರೋಕರ್ ಕೆಂಟ್ ಟೆಲ್ಫರ್ ಡ್ಯಾಮನ್ ಮತ್ತು ನ್ಯಾನ್ಸಿ ಕಾರ್ಲ್ಸನ್-ಪೈಗೆ ಅವರ ಎರಡನೇ ಮಗ.

ಆಯ್ದ ಚಲನಚಿತ್ರಗಳ ಪಟ್ಟಿ 

ಹೆಚ್ಚಿನ ಗೌರವ ಅಥವಾ ಪ್ರಶಸ್ತಿಗಳನ್ನು ಡಮನ್ ಪಡೆದುಕೊಂಡ ಚಲನಚಿತ್ರಗಳು:

References 

೧೯೭೦ ಜನನ
ಮ್ಯಾಂಡರಿನ್

ಮ್ಯಾಂಡರಿನ್ ,  ಚೀನಾ ಮತ್ತು ತೈವಾನ್ ನ ಏಕೈಕ ಅಧಿಕೃತ ಭಾಷೆಯಾಗಿದೆ ಮತ್ತು ಸಿಂಗಾಪುರದ ನಾಲ್ಕು ಅಧಿಕೃತ ಭಾಷೆಗಳಲ್ಲಿ ಒಂದಾಗಿದೆ.

ಉಲ್ಲೇಖಗಳು 

ಭಾಷೆಗಳು
ಸುಂದರಂ ರವಿ

ಸುಂದರಂ ರವಿ (22 ಏಪ್ರಿಲ್ 1966 ರಂದು ಜನನ) ಒರ್ವ ಭಾರತದ ಕ್ರಿಕೆಟ್ ಅಂಪೈರ್ ಮತ್ತು ಅಂಪೈರ್ಗಳ ಐಸಿಸಿ ಎಲೈಟ್ ಸಮಿತಿಯ ಸದಸ್ಯರು. ಅವರು ಹಲವಾರು ಟೆಸ್ಟ್, , ಏಕದಿನ ಮತ್ತು ಟ್ವೆಂಟಿ 20 ಅಂತಾರಾಷ್ಟ್ರೀಯ ಪಂದ್ಯಗಳಿಗೆ ಅಂಪೈರ್ ಆಗಿ ಕಾರ್ಯ ನಿರ್ವಹಿಸಿದ್ದಾರೆ.  

ಅವರನ್ನು 2015 ರಲ್ಲಿ ಐಸಿಸಿ ಅಂಪೈರ್ಗಳ ಎಲೈಟ್ ಸಮಿತಿಗೆ ಆಯ್ಕೆಮಾದಲಾಯಿತು . ಶ್ರೀನಿವಾಸರಾಘವನ್ ವೆಂಕಟರಾಘವನ್ ನ೦ತರ ಎಲೈಟ್ ಪ್ಯಾನೆಲ್ಗೆ ಆಯ್ಕೆಯಾದ ಎರಡನೇ ಭಾರತೀಯ. ಅವರು 2015 ಕ್ರಿಕೆಟ್ ವಿಶ್ವಕಪ್ ನಲ್ಲಿ ಸಹ ಅ೦ಪೈರ್ ಆಗಿ ಕಾರ್ಯನಿರ್ವಹಿಸಿದ್ದಾರೆ. 

ರವಿ ಅವರು ಇಲ್ಲಿಯವರೆಗೆ ೨೪ ಟೆಸ್ಟ್ (2013 - 2017 ) , ೩೩ ಎಕದಿನ ( 2011 -  2017) ಹಾಗು ೧೮ ಟಿ೨೦ ( 2011 -  2016)  ಪ೦ದ್ಯಗಳಿಗೆ ಅ೦ಪೈರ್ ಆಗಿ ಕಾರ್ಯನಿರ್ವಹಿಸಿದ್ದಾರೆ. 
  

೧೯೬೬ ಜನನ
ಹ್ಯಾರಿ ಪಾಟರ್ (ಚಲನಚಿತ್ರ)

ಹ್ಯಾರಿ ಪಾಟರ್  ಜೆ.ಕೆ. ರೌಲಿಂಗ್ ಕಾದಂಬರಿ ಆಧಾರಿತ ಆದೆ ಹೆಸರಿನ ಒ೦ದು ಬ್ರಿಟಿಷ್-ಅಮೆರಿಕನ್ ಚಲನಚಿತ್ರ ಸರಣಿ.  ಚಲನಚಿತ್ರವನ್ನು  ವಾರ್ನರ್ ಬ್ರದರ್ಸ್ ವಿತರಿಸಿದ್ದಾರೆ. ಇದು ಎಂಟು ಕಾಲ್ಪನಿಕ ಚಲನಚಿತ್ರಗಳನ್ನು ಒಳಗೊಂಡಿದೆ. 

ಈ ಸರಣಿಯನ್ನು ಮುಖ್ಯವಾಗಿ ಡೇವಿಡ್ ಹೇಮನ್ ನಿರ್ಮಾಣ ಮಾಡಿದ್ದಾರೆ. ಇದರ ಮುಖ್ಯ ಪಾತ್ರಗಳಲ್ಲಿ ಹ್ಯಾರಿ ಪಾಟರ್ ಆಗಿ  ಡೇನಿಯಲ್ ರಾಡ್ಕ್ಲಿಫ್ , ರಾನ್ ವೆಸ್ಲೆ ಆಗಿ ರೂಪರ್ಟ್ ಗ್ರಿಂಟ್ ಮತ್ತು ಹರ್ಮಿಯೋನ್ ಗ್ರ್ಯಾಂಗರ್ ಆಗಿ ಎಮ್ಮ ವ್ಯಾಟ್ಸನ್ ಕಾಣಿಸಿಕೊ೦ಡಿದ್ದಾರೆ.

References
ಡೊಮಿನಿಕ್ ಕೂಪರ್

ಡೊಮಿನಿಕ್ ಎಡ್ವರ್ಡ್ ಕೂಪರ್ (ಜನನ 2 ಜೂನ್ 1978) ಒಬ್ಬ ಇಂಗ್ಲಿಷ್ ನಟ . ಅವರು ದೂರದರ್ಶನ, ಚಲನಚಿತ್ರ, ರಂಗಭೂಮಿಯಲ್ಲಿ  ಕೆಲಸ ಮಾಡಿದ್ದಾರೆ.

ಆರಂಭಿಕ ಜೀವನ 
ಕೂಪರ್  ಲಂಡನ್ನ ಗ್ರೀನ್ವಿಚ್ನಲ್ಲಿ , ಜೂಲಿ (ನರ್ಸರಿ ಶಾಲಾ ಶಿಕ್ಷಕಿ) ಮತ್ತು ಬ್ರಿಯಾನ್ ಕೂಪರ್ (ಹರಾಜುಗಾರ) ಎ೦ಬ ದ೦ಪತಿಗೆ ಜನಿಸಿದರು.

ಚಲನಚಿತ್ರಗಳ ಪಟ್ಟಿ

ಚಲನಚಿತ್ರಗಳು

ದೂರದರ್ಶನ

ರೇಡಿಯೋ

ರಂಗಭೂಮಿ

References
ದಹಿ ಪೂರಿ

ದಹಿ ಪೂರಿ ವಿಶೇಷವಾಗಿ ಮಹಾರಾಷ್ಟ್ರ ರಾಜ್ಯದಲ್ಲಿ ಜನಪ್ರಿಯವಾಗಿರುವ ಒಂದು ಖಾದ್ಯ. ಈ ಖಾದ್ಯವು ಚಾಟ್‍ನ ಒಂದು ರೂಪವಾಗಿದೆ ಮತ್ತು ಮುಂಬಯಿ ನಗರದಿಂದ ಹುಟ್ಟಿಕೊಂಡಿದೆ.  ಇದನ್ನು ಹೆಚ್ಚು ಜನಪ್ರಿಯವಾಗಿ ಪಾನಿ ಪೂರಿ ಖಾದ್ಯದಿಂದ ಗುರುತಿಸಲಾದ ಸಣ್ಣ ಪೂರಿಗಳೊಂದಿಗೆ (ಗೋಲ್‍ಗಪ್ಪಾ) ಬಡಿಸಲಾಗುತ್ತದೆ. ದಹಿ ಪೂರಿ ಮತ್ತು ಪಾನಿ ಪೂರಿ ಚಾಟ್‍ಗಳನ್ನು ಹಲವುವೇಳೆ ಒಬ್ಬನೇ ಮಾರಾಟಗಾರನು ಮಾರುತ್ತಾನೆ.

ತಯಾರಿಕೆ
ಮೊದಲು ದುಂಡನೆಯ, ಗಟ್ಟಿ, ಊದುಕೊಂಡಿರುವ ಪೂರಿಯನ್ನು ಮೇಲೆ ಮುರಿದು ಹಿಸುಕಿದ ಆಲೂಗಡ್ಡೆ ಅಥವಾ ಕಡಲೆಯ ಮುಖ್ಯ ಹೂರಣದಿಂದ ಭಾಗಶಃ ತುಂಬಿಸಲಾಗುತ್ತದೆ. ಸಣ್ಣ ಪ್ರಮಾಣದ ಅರಿಶಿನ ಪುಡಿ ಅಥವಾ ಖಾರದ ಪುಡಿ, ಅಥವಾ ಎರಡನ್ನೂ, ಜೊತೆಗೆ ಸ್ವಲ್ಪ ಉಪ್ಪನ್ನು ರುಚಿಗಾಗಿ ಸೇರಿಸಬಹುದು. ನಂತರ ಸಿಹಿ ಹುಣಸೆ ಚಟ್ನಿ ಮತ್ತು ಖಾರದ ಹಸಿರು ಚಟ್ನಿಯನ್ನು ಪೂರಿಯ ರಂಧ್ರದಲ್ಲಿ ಹೂರಣದ ಮೇಲೆ ಸುರಿಯಲಾಗುತ್ತದೆ. ಅಂತಿಮವಾಗಿ, ಸಿಹಿ ಕಡೆದ ಮೊಸರನ್ನು ಪೂರಿಯ ಮೇಲೆ ಧಾರಾಳವಾಗಿ ಸುರಿಯಲಾಗುತ್ತದೆ, ಮತ್ತು ತಯಾರಾದ ಉತ್ಪನ್ನವನ್ನು ಪುಡಿಮಾಡಿದ ಸೇವ್, ಹೆಸರು ಬೇಳೆ, ದಾಳಿಂಬೆ ಮತ್ತು ನುಣ್ಣಗೆ ಕತ್ತರಿಸಿದ ಕೊತ್ತಂಬರಿ ಎಲೆಗಳ ಸಿಂಪಡಣೆಯಿಂದ ಅಲಂಕರಿಸಲಾಗುತ್ತದೆ.

ದಹಿ ಪೂರಿಯ ಪ್ರತಿ ಪ್ಲೇಟ್‍ನಲ್ಲಿ ಸಾಮಾನ್ಯವಾಗಿ ೫ ಅಥವಾ ೬ ದಹಿ ಪೂರಿಗಳು ಇರುತ್ತವೆ. ಪಾನಿ ಪೂರಿಯನ್ನು ಸಾಮಾನ್ಯವಾಗಿ ಒಮ್ಮೆ ಒಂದು ಪೂರಿಯಂತೆ ಬಡಿಸಲಾಗುತ್ತದಾದರೂ, ಅನೇಕ ದಹಿ ಪೂರಿಗಳಿರುವ ಪ್ಲೇಟ್‍‍ನ್ನು ಹಲವುವೇಳೆ ಒಟ್ಟಿಗೆ ಬಡಿಸಲಾಗುತ್ತದೆ. ಪಾನಿ ಪೂರಿಯಂತೆ, ಪ್ರತಿ ದಹಿ ಪೂರಿಯನ್ನು ಇಡಿಯಾಗಿ ತಿನ್ನಬೇಕೆಂದು ಉದ್ದೇಶಿಸಲಾಗಿರುತ್ತದೆ. ಹೀಗೆ ತಿನ್ನುವುದರಿಂದ ಒಳಗಿರುವ ಪರಿಮಳಗಳು ಮತ್ತು ರಚನೆಗಳ ವ್ಯಾಪ್ತಿಯನ್ನು ಒಟ್ಟಾಗಿ ರುಚಿ ನೋಡಬಹುದು.

ಉಲ್ಲೇಖಗಳು

ಖಾದ್ಯ, ತಿನಿಸು
ಉದಿತ್ ನಾರಾಯಣ್

ಉದಿತ್ ನಾರಾಯಣ್ ಝಾ (ಉದಿತ್ ನಾರಾಯಣ್ ಎ೦ದು ಪ್ರಸಿದ್ದಿ)  ಒರ್ವ ಭಾರತೀಯ ಹಿನ್ನೆಲೆ ಗಾಯಕ ಇವರು  ನೇಪಾಳಿ ಮತ್ತು ಬಾಲಿವುಡ್ ಚಲನಚಿತ್ರ ಹಾಡುಗಳ ಮೂಲಕ  ಬಹಳ ಪ್ರಖ್ಯಾತರು. ಭಾರತ ಸರ್ಕಾರದಿಂದ 2009 ರಲ್ಲಿ ಉದಿತ್ ನಾರಾಯಣ್ ಅವರಿಗೆ  ಪದ್ಮಶ್ರೀ ಪ್ರಶಸ್ತಿ ಮತ್ತು 2016 ರಲ್ಲಿ  ಪದ್ಮಭೂಷಣ ಪ್ರಶಸ್ತಿಯನ್ನು ನೀಡಲಾಯಿತು. ಅವರು ಇಲ್ಲಿಯವರೆಗು 36 ಭಾಷೆಗಳಲ್ಲಿ 25,000 ಹಾಡುಗಳನ್ನು ಹಾಡಿದ್ದಾರೆ.

ಆರಂಭಿಕ ಜೀವನ 
ನಾರಾಯಣರ ಜನ್ಮಸ್ಥಳವು ಅವರ ತಾಯಿಯ ಮನೆಯಾದ ಸಪ್ತಾರಿ, ತ೦ದೆಯ ಕಡೆಯಿ೦ದ ಇವರು ಭಾರ್ಧಹ, ಸಪ್ತರಿ ಜಿಲ್ಲೆ, ಸಾಗರ್ಮಾಥಾ ವಲಯ, ನೇಪಾಳಕ್ಕೆ ಸೇರಿದವರು. ಅವರು ಭಾರತದ ಬಿಹಾರದ ಸುವಾಲ್ನ ಜಾನೇಶ್ವರ ಹೈಸ್ಕೂಲ್ನಲ್ಲಿ ಕ್ಲಾಸ್ XII  ಮುಗಿಸಿ , ಪದವಿಯನ್ನು ರತ್ನ ರಾಜ್ಯಾ ಲಕ್ಷ್ಮಿ ಕ್ಯಾಂಪಸ್, ಕಾಠ್ಮಂಡು ವಿನಲ್ಲಿ ಪಡೆದರು. ಅವರ ತಂದೆ ಹರೇಕೃಷ್ಣ ಝಾ ಒಬ್ಬ ರೈತರಾಗಿದ್ದರು ಮತ್ತು ತಾಯಿ ಭುವನೇಶ್ವರಿ ದೇವಿ ಜಾನಪದ ಗಾಯಕಿ.  ಸಂಗೀತದಲ್ಲಿ ಇವರ ಆಸಕ್ತಿ ಮೂಡಲು   ಅವರ ತಾಯಿಯೆ ಕಾರಣ .

ಕನ್ನಡ ಹಾಡುಗಳು 
ಜನಪ್ರಿಯ ಕನ್ನಡ ಹಾಡುಗಳು'''ಎಂ.ಟಿ.ವಿ ಸಬ್ಬುಲಕ್ಷ್ಮಿಗೆ'''ಬಾರೆ ಬಾರೆ ಕಲ್ಯಾಣ ಮಂಟಪಕೆ ಬಾಎಲ್ಲಿಂದ ಆರ೦ಭವೊಚೂ ಬಿಡೆಈ ನನ್ನಾ ಕಣ್ಣಾಣೆನಿನ್ನ ಕ೦ಡ ಕ್ಶಣದಿ೦ದಕುಣಿದು ಕುಣಿದು ಬಾರೆ

References 

೧೯೫೫ ಜನನ
ಹಿನ್ನೆಲೆ ಗಾಯಕರು
ಸಾಧನ ಸರ್ಗಮ್

ಸಾಧನಾ ಸರ್ಗಮ್ (ಜನನ ಮಾರ್ಚ್ ೭, ೧೯೬೯) ಭಾರತೀಯ  ಹಿನ್ನೆಲೆ ಗಾಯಕಿ . ಚಲನಚಿತ್ರ ಸಂಗೀತದ ಜೊತೆಗೆ, ಅವರು ಭಕ್ತಿಗೀತೆಗಳು, ಶಾಸ್ತ್ರೀಯ ಸಂಗೀತ, ಗಝಲ್, ಪ್ರಾದೇಶಿಕ ಚಿತ್ರಗೀತೆಗಳು ಮತ್ತು ಪಾಪ್ ಆಲ್ಬಮ್ಗಳನ್ನು ಹಾಡಿದ್ದಾರೆ . ಅವರು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ , ದಕ್ಷಿಣ ಭಾರತ ಸಿನೆಮಾ ಫಿಲ್ಮ್ಫೇರ್ ಪ್ರಶಸ್ತಿ, ಐದು  ಬಾರಿ ಮಹಾರಾಷ್ಟ್ರ ರಾಜ್ಯ ಚಲನಚಿತ್ರ ಪ್ರಶಸ್ತಿ ಮತ್ತು ನಾಲ್ಕು ಬಾರಿ ಗುಜರಾತ್ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಗಳಿಸಿದ್ದಾರೆ. 

ಸರ್ಗಮ್ ಅವರಿಗೆ ಮಧ್ಯ ಪ್ರದೇಶದ ಸರ್ಕಾರದಿಂದ 'ಲತಾ ಮಂಗೇಶ್ಕರ್ ಪ್ರಶಸ್ತಿ' ನೀಡಲಾಗಿದೆ.

ಚಲನಚಿತ್ರಗಳು, ಕಿರುತೆರೆ ಧಾರಾವಾಹಿಗಳು, ಭಕ್ತಿಗೀತೆಗಳು ಮತ್ತು ಪಾಪ್ ಸಂಗೀತದ ಅಲ್ಬಮ್ ಎಲ್ಲಾ ಸೇರಿ ಸರ್ಗಂ ಅವರು ಸುಮಾರು ೩೪ ಭಾರತೀಯ ಭಾಷೆಗಳಲ್ಲಿ ಹಾಡಿದ್ದಾರೆ.   ದಕ್ಷಿಣ ಭಾರತೀಯರಲ್ಲದಿದ್ದರು  ದಕ್ಷಿಣ ಭಾರತ ಸಿನೆಮಾ ಗೀತೆಗಾಗಿ ರಾಷ್ಟ್ರೀಯ ಪ್ರಶಸ್ತಿಯನ್ನು ಗೆದ್ದ ಹೆಗ್ಗಳಿಕೆ ಇವರದು. ಅವರು  ಹಿಂದೂಸ್ಥಾನಿ ಶಾಸ್ತ್ರೀಯ ಸ೦ಗೀತ ಗಾಯಕಿ ಕೂ. ೧೯೮೦ ರ ದಶಕದ ಆರಂಭದಲ್ಲಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದ ಇವರು, ಹಿಂದಿ, ತಮಿಳು, ಮರಾಠಿ, ಓಡಿಯಾ, ತೆಲುಗು, ಬೆಂಗಾಲಿ, ಕನ್ನಡ, ಮಲಯಾಳಂ, ಗುಜರಾತಿ, ನೇಪಾಳಿ  ಸೇರಿದಂತೆ ಹಲವಾರು ಭಾರತೀಯ ಭಾಷೆಗಳಲ್ಲಿ ಹಾಡಿದ್ದಾರೆ.

ಆರಂಭಿಕ ಜೀವನ 
ಸರ್ಗಾಮ್ ಅವರು ಮಹಾರಾಷ್ಟ್ರದ ರತ್ನಾಗಿರಿ ಜಿಲ್ಲೆಯ ಡಬೊಲ್ ಎ೦ಬಲ್ಲಿ   ಸಂಗೀತಗಾರರ ಕುಟುಂಬಕ್ಕೆ ಜನಿಸಿದರು.

ಅಂಕಿಅಂಶಗಳು 
ಸರ್ಗಮ್ ಅವರು ೧೯೩೮ ಹಿಂದಿ ಗೀತೆಗಳು ಮತ್ತು ೧೧೧೧ ತಮಿಳು, ೨೫೦೦ ಬೆಂಗಾಲಿ ಮತ್ತು ಮರಾಠಿ ಭಾಷೆಯಲ್ಲಿ ೩೪೬೭ ಹಾಡುಗಳನ್ನು ಹಾಡಿದ್ದಾರೆ. ಅವರು ೩೪ ಭಾರತೀಯ ಭಾಷೆಗಳಲ್ಲಿ ೧೫೦೦೦ ಗೀತೆಗಳನ್ನು ಹಾಡಿದ್ದಾರೆ.

ಕನ್ನಡ ಸಿನಿಮಾದಲ್ಲಿ ಜನಪ್ರಿಯತೆ 
ಕನ್ನಡದ 'ಸವಾರಿ' ಚಿತ್ರದಲ್ಲಿ 'ಮರಳಿ ಮರೆಯಾಗಿ' ಹಾಡು ಇವರಿಗೆ ಜನಪ್ರಿಯತೆ ತ೦ದುಕೊಟ್ಟಿತು.

ಯುನಿನಾರ್ ಸೌತ್ ರೇಡಿಯೋ ಮಿರ್ಚಿ ಪ್ರಶಸ್ತಿಗಳು
 ೨೦೦೯ - ಅತ್ಯುತ್ತಮ ಹಿನ್ನೆಲೆ ಗಾಯಕಿ  - "ಮರಳಿ ಮರೆಯಾಗಿ" (ಸವಾರಿ)
 ೨೦೦೯ - ವರ್ಷದ ಹಾಡು - "ಮರಳಿ ಮರೆಯಾಗಿ" (ಸವಾರಿ;  ಸ೦ಗೀತ  ಸಂಯೋಜಕ ಮನಿಕಾ೦ತ್ ಕದ್ರಿ ಅವರೊಂದಿಗೆ)
 ೨೦೦೯- ಕನ್ನಡದ ಅತ್ಯುತ್ತಮ ಕನ್ನಡ ಕೇಳುಗರ ಆಯ್ಕೆ  - "ಮರಳಿ ಮರೆಯಾಗಿ" (ಸವಾರಿ)

ಬಾಹ್ಯ ಕೊಂಡಿಗಳು  
 ಅನಧಿಕೃತ ವೆಬ್ಸೈಟ್

ಉಲ್ಲೇಖಗಳು